Rev. Hoi Cung Tum: Hakha Chin National Day Hman Cu Chun Ah Ka Kal Ngam Lo – Chin World News Evening\nRev. Hoi Cung Tum: Hakha Chin National Day Hman Cu Chun Ah Ka Kal Ngam Lo\nApril 25, 2019 Salai Van Sermon\nChin National Day Hmanning: Kum Khat Voikhat Ngeihmi CND Hmanh ah Kan Buai i Tam Deuh Ngei Usihlaw Kan Lo Dih Cikcek Hnga\nHakha i Chin National Day kal hi ka duh ngai ve. Kanmah paih kan va thawn lo hmanh ah aa paimi zoh cu Laimi nih Sport pakhat kan ngeihmi asi caah zoh ka huam ngai ve. Asinain chun ahcun ka kal ngam deuh lo. A ruang cu midang Khrihfabu kong cu ka chim lai lo. Kan Khrihfabu chungin Khualei i a ummi hna kha Hakha lei cun an rak ra hna i an khua kan kal lio i Crusade tuah lio i kan tlunnak, Ar a rak kan thattu an si hna. Asinain Hakha an rak phak tikah cun mah hngal lo deuh in an um hna tikah chawnh ah le a sinpi lo. Chawnh lo ah le aa laklawh.\nChin National Day ahcun Cakei saseh khi an lo i an hmur a sen dih, kuak cu an i suk. Tawsi keden an i denh, Laikhawt a kuapipi an i hruk mi hna kha ka tih ngaih caah chun kal cu ka duh lo. Zaan tu ahcun kan nu he kan kal pah tawn i Paih cu kan zoh pah ve tawn. Chin National Day puai tuahmi cu a dih i Tlangval pawl heh tiah an i thua hoi. Zaan khuadei bak an i thua ko. Cucu ka hmuh hna tikah Laimi hi Khrihfa kan rak si lo ti a lang.\nAsinain Pathian ti cu kan kaa in a dongh bak in a dong lo. Pathian kan biakning le kan nunphun kan ziaza le kan din kan ei le kanmah le kanmah kan sehmi kan nun zoh ahhin Israel mi hna nih Jehovah Pathian an bia ti lo i siasal an i chiah mi hna he hin aa lo bak te kan si. Cu bantuk puai i harnak kan ton tikah kan Pastor hna hi kan auh. Pastor te hi zei he dah kan ilawh ti ahcun Micah inchungkhar ah siasal aa chia i Levi mivai pa lahkhah a pek i thla aa camter mi he ai lo mi lawngte kan si.\nLahkhah nan kan pek caah thla kan in campiak hna i thlacam piak phun nan va si maw si lo cu ka thei ve lo. Siasal kan i chiah buin thluachuah hmuh kan duh rih. Kannih Pastor zong cu Ar hna nan kan thah hnu cun tuihnai lo awk hi a tha ve ho lo i, kan thlacamnak hna zong hi cung a phan le phan lo zong theih asi lo. Kan Pathian biak hi a puansar tuk i kanmah le kan duhmi kan mit in a tha timi paoh kha kan tuah i Pathian biak can ah kan um. Kan van a chia ngai ralrin awk a tam ko ti hi chim ka duhmi asi.\nMalaysia Laimi cu Laitlang leinak in a tlangpi thu in Pathian nan theih deuh kan ti i zeiruangdah ti ahcun nan umnak hi boruak a fiang lo i, miram ahcun Pathian hi a tlangpi thu in kawl deuh cio asi. Nangmah hi Pathian minung na si caah si loin na umnak boruak nih a langhter ca tu ah asi.\nNain upa hna he bia kan iruahmi cu Chin National Day ah upa an chuak lang ti lo e ti asi. Pastor zong rian thiah lo cun an chuak lang ti lo ti asi. A chuakmi cu ngakchia deuh le zu ding deuh kum 20 tang hna lawng an si. A mak ngaingai. Puai a tam deuh ngei usihlaw kan buai deuhdeuh hna i pakhat te ngeihmi hmah kan hmang thiam lo i kum khat ah puai 5 ngei hna usihlaw kan lo dih cikcek hnga.\nNote: Rev. Hoi Cung Tum le Sayamah Tracy hna Crusade February 4-17, 2019\nRak Ngai Ve Hrim: Miphun Dawt Hi Pathian Dawt A Si- CNF Colonel Solomon: Video\nSalai Lahnin Nih Tling Tein A Van Sak Tthan Cang, A Thiambak- Video


Mindat Khuami Chungkhar, Khar 2 Thawngpang Theih Cu, A Num Lo Tuk E, SAC Ralhang Hna Nih Cun, Bomb An Chiahmi Nih Cun. – Chintanbo\nChin ramkulh, Mindat-Matupi lampi karlak Magaing khua pawngah April 2 ah khan mipa pahnih hna cu Sia an kawlnak ah bomb an lamhsual caah an nunnak a liam.\nBomb lamhsual nakin a thimi hna cu Magaing khuami kum 60 upa leimi pakhat le mino deuh simi pakhat an si,hi hna pahnih nih bomb an I lamh sualmi hi, SAC ralhrang nih an rak chih mi bomb a si.\nMindat-Matupi lampi karlak ah SAC ralhrang ralkap nih vawlei tangah bomb an phum caah Mindat mipi hruaitu phu zong nih cuka lampi in ahohmanh kal lo dingin March 18 ah khan cathanh an chuah cang.\nPDF hna nih cun, cuka hum cu, SAC ralhrang nih bomb an hmenh ruangah a ho hmenh kal lo dingin, cathanh zong, march thla ni, 18 ah khen an rak thenh cang mi si.\nCathanh zong cu an rakchah cang mi zong cu a si ko nain, SAC ralhrang hna nih cun, bomb an rak chiah nak le an Sia an um nak he a rak I khat ruangah bomb cu I lamh sual in an nunnak a liam nak hi a si.\nApoi tuk hringhren e, hi hna pa 2 hi, SAC ralhrang hna nih cun, bomb an chiah nak hmun ah cun, an sia cu a um ti an theih caah, anzuat sia cu, kan neih chun sia sathil pei maw an si cu tiin, an valak nak ah an mah tu an nunnak a liamm hi a si.\nThawng pang dang, Sagaing ramthen Tamu peng, Tamu-Khampat motor lampi cungah Tamu PDF Battalion-2 nih April 3 ah khan hmunhma thenh in 125 motor pakhat cu dinter in checking an tuah tikah toolbox chungah ritsi an tlaih tiah theih a si.\nCu he pehtlaiin ritsi a hmangtuzuartu inn pakhat an luhhnawh tikah a zuartu le hmangtu 13, phone 6, ritsi chunhnak ah hmanmi siring 300 lengkai, WY hursi 45 tlang, chatpia chiahnak ah bing phyu bu 3, bing phyu dur 1 telh in phaisa 62400 he an tlaih.\nAn tlaihmi ritsi le thilri dangdang cu mei an khangh. A zuartu hna zong a hmasabik le a hnubik in ralrinnak an pek hnuah an thlah than.\nTamu PDF Battalion 2 nih kum 2022 March 30 ah cathanh an chuahmi ahcun Kalay-Tamu lampi in ritsi phor in zuar lo dingin ralrinnak an pek cang hna i, hmailei zongah atu bantukin nawl ngai loin.\nritsi kan in tlaih than hna, a si ah cun, kan in ngaihthiam ti hna lai lo, fak taktakin dantatnak kan in pek cang hna lai tiah ralrin nak le thawng thanh nak cu an tuah.


Atu Chin Party khi NTK, NS le ZZ uar ruangah ifonhmi le dirhmi asilo(By Ram Tinthei) – Myanmar Chin\nAtu Chin Party khi NTK, NS le ZZ uar ruangah ifonhmi le dirhmi asilo(By Ram Tinthei)\nAugust 11, 2020 Myanmar Chin Chin 0\nSalai RamTinthei nih Lungthlitum a Comment mi:\nHlanlio le atuchan sining aa dangtuk cang. ZC le Roger cu Kachin lei le camp dangdang ah an rak um. Party dirhka asi caah hmunkhat ah thuttinak le biaruahnak a rak umlo. Khat le khat pehtlaihnak communication a rak har caah miscommunication a rak tam. Party le a note tik ah ihruaining mulmal tha a rak umlo.\nAtu Chin Party khi NTK, NS le ZZ uar ruangah ifonhmi le dirhmi asilo. Chin lungrualnak le Chin kongkau dirpi an duh caah aa teltummi lanwgte an si hna. Chim duhmi cu; Party chung i Township EC in Central CEC members hna khi minung pakhat men nih influence a tuah khawh phun an si hna lo. A lamkip in paza, keimah aa timi lawngte an si hna.\nSalai Lunthlitum tialmi >>\nPu Siang Mang(CNLD) vs Pu Sui Thio(NLD) ah hin ahodah na duh deuh ka ti hna sehlaw a let zakhat in Pu Siang Mang ka duh deuh, kan miphun caah a let thongkhat in a tha deuh ka ti ko lai.\nLebanon cu an cozah a corrupt tuk ruang ah minung 160 nunnak a liam i, innlo 15 Billions man renglo a rawk pinah, minung ting 3 hlei innlo in an um. Mizapi thinhunnak cu mei alh in a alh. An cozah dihlak iphuak viar dingin an hal hna. Cucaah, nihin ah an Prime Minister cu “ka din lai” tiah a ti. An cozah ningpi in idin viar dawh an si. Corruption nih zeitluk indah ram ning a zahter?👇👇\nChin State Corruption le Beirut Bomb Puahnak(by Zasang Cinzah)\nAtu Chin Party khi NTK, NS le ZZ uar ruangah ifonhmi le dirhmi asilo(Ram Tinthei)


HomeCHINRalzam Pawl Porter an Phorhter Hna Si Lo; Ralkap an Bawmh Hna Bia a Si Tiah Miza Khuauk Nih Chim\nMay 14, 2019 CNJ CHIN\nChin ramkulh, Paletwa peng, Miza khua pawng ah a ummi Chin ralzam pawl cu ralkap nih porter an phorhter hna si loin anmah tu nih ralkap an bawmh hna bia a si, tiah Miza khua uktu nih a chim.\n“Porter phorh ding in an fial hna lo. Hitihin a si. Anmah ralzam tu nih an bawmh hna. Uh-Ta-Lin Chawng le Kha-Maung-Wa lei ah ralkap tirawl an phorhpiak hna. Atu bantuk in ralzam hna nih ralkap bawmhnak an pek hi thla 2 chung hrawng a si cang. Bawmhnak pek khi a si ko. Ralkap lei nih minung pakhat ah Ks. 4,000 an phalh ve hna,” tiah Miza khua uktu U Hoih Law nih The Chin Journal ah a chim.\nVoi 10 hrawng ralkap porter a phor cangmi ralzam Pa Lal nih, “Atu hin cun porter kan phorhnak hi thla 2-3 chung a si cang. Zarh khat ah voi hnih hrawng kan phor. Pa pawl kan kal khawh lo cun nu pawl zong an kal. Nihin cu Miza khuami pawl porter an phor tiah kan theih. Thaizing hi kanmah zong kan phor ve men lai dah,” tiah a chim ve.\nRalkap tirawl facang le pe pawl cu Hta-ru-aing timi khua in Miza khua tiang tilawng in an phorh. Cu dih cun, Miza in meng 7 hrawng a hlatnak Kha-Maung-Wa ah ralzam pawl nih keeng in an phorh.\n“Minung pakhat Ks. 4,000 cio cu a kan phalh ko. Porter phorh ah a kal lomi cu khua uktu lei nih Ks. 4,000 nan liam lai a kan ti. Cucaah, kan duh lo zong ah zeiti awk a tha lo, kan kal a hau ko,” tiah Kawi Lal nih a chim chap.\n2016 ah a cangmi AA le Kawl ralkap kahdohnak ruang ah Bangladesh-Myanmar ramri ah khua a sami Pyidaung le Kungpyin khuami hna cu an khua ningpi in an zaam i Miza khua pawng i ralzam camp pahnih ah eidin tirawl lei harsa ngaiin khua an sa hna.\nBritain Van Ralkap Nih ISIS Luzik Thah Ding in an Kawl Cuahmah\nYangon Aung Mingalar Bus Station ah Misual Bu Tih an Nung


Lautuk Ding A Um Loh Chinram Le Miphun Caah Thinphang Tuk A Si Cang – Thechinlandtoday\nLautuk Ding A Um Loh Chinram Le Miphun Caah Thinphang Tuk A Si Cang\nadmin July 7, 2021 Leave a Comment on Lautuk Ding A Um Loh Chinram Le Miphun Caah Thinphang Tuk A Si Cang\nYangon kan Chinmi lakah covid positive kan tam tuk cang.US cozah tang ummi CDC nih India le Kawlram hi level pa (4) nak ah a chiah i, ṭihnung taktak dirhmun kan si cang. Kalay le Falam ah kan dawtmi hna nunnak tampi a kan lakpiak.\nYangon kan Chin mi Oxygen a ngei lo mi hna caah, kan ngeih mi poh kan chanh dih cang hna. Kan campus ca i kan i chiah mi dur 5 zong a dih than cang. Kan Chinmi a zawmi hna lakah Testkit a ngei lomi zong an inn hmai ah kan ti khawh tawk in kan pek hna. Kan Laimi caah a herh sual tik i guiding pek awk ah tiin Pan Hlaing Hospital ka hlat cia i, kan khat cang an ti. Hnu deuh tu ah ward thar kan on khawh men lai an ti.\nPhawngyi Covid Center tu cu an awn cang nain waiting list in hngah a hau. Yangon General Hospital zongah a zual deuh mi cu luhpi khawh a si an ti. A ho poh admit an tuah duh hna lo. I tlarcia a hauh ruangah zingte in kal a hau lai.An on ṭhan cang an timi Innya Center ah mi thlah in kan hlatter hna i, direct in kan admit kho lo. Township ah i report a hau, cu hnu lawngah a cung i ka langhtermi center pa khatkhat ah kuat an si lai.\nZawtnak dang ngeih chih i zualtuk ah cun, Townships report pek i center lei kal cu a ṭha deuh ko. A zualtuk lomi Positive a simi paoh nih Pathian fale kan si bantukin lungṭhawngte le ralṭha tein doṭi cio kan hau ko. A positive mi nih ‘a dammi an tam deuh tuk’ timi ruahnak he ralṭha tein kan doh ding a si.\nCredit: Thawng Tha Thang\nChin Ramkulh Falam Pengtlang Hmun Pakhat Kahdohnak In Nunnak Pe Tu Hna →\n← Dr. Clifford Van Thang Bulhnak Kongah Mipi Sin Theihternak


KAWLRAM CU TELENOR COMPANY NIH A CHUAKTAK CANG LAI – The Chinlung Post\nKAWLRAM CU TELENOR COMPANY NIH A CHUAKTAK CANG LAI\nJuly 2, 2021 admin Kawlram 0\nTelenor Company Cu Myanmar In A Chuak Cang Lai. Ralhrang nih nawlngeihnak an lak hnu in Myanmar ramchung pehtlaihnak cu biatak tein rengh a si. Phone line company pawl zong sungh lei an panh deuhdeuh. Cu chungah Telenor company zong aa tel ve. Telenor hi Norway company a si i Thein Sein chan lio 2014 ah Myanmar ah a lutmi a si. A hmangtu nuai 18 leng an si.\nMPT, Telenor le Ooredoo hna hi Myanmar ah cun human bikmi phone line an si.Ralhrang nih rikhiah an tuahmi a tam tikah pehtlaihnak lei company an dirhmun a tha ti lo. Cucaah Telenor company cu zuar an timh cang. Ooredoo nih cawk an duh nain fiang tein an chim rih lo. Cun Taluk company cheukhat nih Telenor cu cawk dingin an hal len ve tiah TMT Business media nih a tial. TCP\nThawngpang dang: Vawlei cung ram pasarih ah a ummi kawlram palai minung hleikhat hna cu ralhrang kawlralkap kuttang ah um huam loin CDM ah an lut cang. UNO ah kawlram Ambassador U Kyaw Moe Tun telh in US le Switzerland ah kawlram palai minung hleikhat hna cu ralhrang kawlralkap tangah rianttuan huam loin CDM ah an lut tiah U Kyaw Moe Tun nih a chim.\nVawlei cung ramkip ah kawlram palai a ummi hi minung pakul an si i, cu chungah cun minung hleikhat CDM ah an lut cang tiah theih a si. US, Washington DC i, Ambassy ah rian a ttuan mi minung pali an si i, Los Angeles Ambassy in minung pathum an si. Cu hna cu US cozah nih a zohkhanh rih hna tiah an langhter chih rih. Cun Swetzerland, Geneva ah palai hna zong nawlngeitu hna kut ah an umter cang hna.\nCupin ah Canada siseh Germany le France cun Israel le Japan ram hna ah an um hna. Hi konghe pehtlaiin Ralhrang kawlralkap hna nih uknak an lak mi duhlo ruangah Japan ram ah kawlram aiawh in bawlung a chuihmi Pyih Shain Aung zong nih vawlei pi theih in ralhrang kawlralkap duhlonak a langhter. Hi thil a tuah ruangah kuttlaihnak tuah asi tiah a chim chih.\nRIANSANG TAKTAK ATLAIMI MINUNG 11 NIH AN CHUAHTAAK CANG\nKAWLRALKAP PAWL AN I FAHSAK TUK, A CELH TE AN CELH TI LO


Judas Iscariot bantuk Dalan kan tam ko – Hakha Cherry\nJudas Iscariot bantuk Dalan kan tam ko\nDALAN…DALAN…DALAN… kan I Dalan dih ko hna hi aw. A Dalan lo te kan um hna lo. Dalan fa deuh le Dalan ngandeuh lawng in kan um hna I si. Ralkap nih Feb. 1 in uknak an lak hnu cun Dalan biafang cu a hung lar ngai. A tak te cun Kum 1962 lio le mah hlan vialte, le kum 1988 lio in kum 2020 tiang zongah Dalan cu rak um peng a si ko. Khrihfa mi tuanbia zoh tik ah Dalan nganbik le ttihnung bik cu Judas Iscariot hi a si ko lai ka ti. Cucaah cun midang caah tthat lonak a phun2 tuahnak ah mizuar hmang le mileirawi hmang na si ve ahcun Judas Iscariot bantuk na si ve tinak a si ko lai. Ralkap uknak lak lawng in Dalan rian hi a um lo. Laimi Khrihfa lak zongah Dalan rian a ttuanmi kan um peng ko hna.\nMiphun ning in Dalan rianttuan, khua le tlang ning in Dalan rianttuan, chungkhar ning in Dalan rianttuan, Khrihfa buu ning in Dalan rianttuan, PhD zong Dalan rianttuan, nungak le tlangval zong Dalan rianttuan, a rum le sifak zong in Dalan rianttuan, cathiam le thiam lo zong in Dalan rianttuan, muidawh le muichia zong in Dalan rianttuan, a lar le lar lo zong in Dalan rianttuan, piangthar le thar lo zong in Dalan rianttuan, Pastor le evangelist le Khrihfa upa tiang zong in Dalan rianttuan, kan za tein Dalan rian kan ttuan dih ko hna. Midang caah Dalan na si le silo cu na thiltuahmi le na nunnak kha rak I check ve law na fiang ko lai. Dalan rian ka ttuan bel bak lo na ti ahcun na palh bak lai. A tlangpi in zoh ahcun Dalan rianttuan hi a ttha bak lo, a bik in Khrihfa cawnpiaknak lei in kan zoh ahcun.\nKeizong ka nunnak le thil ka tuahmi cungah Dalan pawl rianttuannak tampi ka ton ve. Dalan pawl nih khoika ka kal le zei ka tuah timi vialte theih an I zuam I hehtiah an ka dawi peng ve. A phunphun in harnak an ka pek. Asinan keicu mah Dalan pawl kut in luatnak ding le himnak hmuh dingah hehtiah Pathian sinah thla ka cam/bawmhnak ka hal. Ka cung I Dalan rian a ttuanmi hi an tamtuk ve ko. Nan Bawipa kan lei I a ttan ahcun aho Dalan nih dah an kan tei khawh lai mu.\nMi cheukhat cu kanmah lawng Dalan rianttuan kan I za lo I midang zong hehtiah Dalan rianttuan cu kan cawnpiak hna I kan sawm rih hna. Dalan rianttuan piak ding in midang zong phaisa le thilri kan phalh rih hna. Dalan rian ka ttuanpiak law tiah kan fial rih hna. Kan Bawipa Jesuh leirawitu le zuartu, Judas Iscariot zong Farasi upa le tlangbawi pawl nih Dalan rian ttuanpiak ding an fial ve I ngun tangka 30 zong an phalh ve. Asinan Judas Iscariot nih a Dalan rianttuanmi cu zeitluk in dah ttih a nung ti a theih ve lo tikah thihnak tiang a tonnak a si. Dalan rianttuan na palh ve ahcun nangmah ca lawng siloin na chungkhar le na rualchan vialte nih harnak le sunghnak a phun2 an ton ve lai. Curuang ahcun Dalan rian na ttuan tikah ttha tein I tuak hmaisa law a cung I Dalan rian na ttuan dingmi pa/nu sining zong ttha tein na hlat ta a hau lai. Mittha tukmi le mifel tukmi le miding mi cungah Dalan rian na ttuan sual ahcun Judas Iscariot bantuk in sunghnak tampi tuk na huah deuh lai/na tong deuh lai. Dalan rianttuan ruang i nunnak liam le suhgnak a phun2 tong lai cu na ruat kho lai maw?\nMi tampi nih Dalan rianttuan hi hlawknak le miaknak le thil ti khawh phun ah kan ruah tawn. Dalan ttuandan thiam deuh poah le fim deuh ah kan I ruat tawn. Khrihfa mit in zoh ahcun Dalan rianttuan hi sualnak nganpi tuah bantuk a si. Mah miaknak, hlawknak, midang nun rawhralnak le midang hnahchuahnak men ah Khrihfa mi nih cun Dalan rian hi kan ttuan awk hrimhrim a si lo. Dalan rian na ttuan chung poah cu Pathian he kan I hlat ti kha philh hlah.\nJudas Iscariot bantuk Dalan nganpi, Laimi Khrihfa lak zongah kan tampi ve ko. Dalan rianttuan thiam I zuam ti hna hlah u sih tiah Bawi Khrih min in kan sawm hna. Midang ca thilttha tuah lawng I zuam hna u sih.Credit– Van Tum


A Poi Tak Tak Ee: Dauchim Lam Ah Ralhrang Nih Nu 4 An Tlaih Hna -\nA Poi Tak Tak Ee: Dauchim Lam Ah Ralhrang Nih Nu 4 An Tlaih Hna\nJanuary 11, 2022 hleicung@gmail.com Leave a comment\nNihin January 11.2022 Hakha , Dauchim lam ah nu pali an tlaih hna tiah kan theih. An hawikom pakhat nih ” anmah pa 4 lawng an si kho lo men ” tiah achim. An hawi pakhat nih a tanglei bantukin a Facebook cahmai ah a langhter. Report rak kan tuah piak cio ulaw, Zaangfah te in,Tuni Dauchim lam lei ah tlaihkhih tong mi an si, Dam le him in kan i tong zau hna lai, thla kan in cam piak ko hna. Crd- the federal times\nThawng dang: Mindat-Matupi lam ah CDF-Mindat nih ralhraang motor tlar an kah hna i ralhraang pali an thi tiah an thanh. Mindat in Matupi lei panh in a kal mi Council ralhraang motor phu cu Mindat in meng 42 a hlaatnak hmun ah, nihin zaanlei suimilaam 5:00 hrawng ah,\nCDF-Mindat nih an kah hna i ralhraang pali an thi, CDF-Mindat lei in hma pu an um lo tiah an thanh. Nihin zaanlei sang ah meng 45 nak zawn zong ah CDF-Mindat nih bomb an puah hna ca ah Council ralhraang a thi mi le hma pu an um kho tiah Mindat Mizapi Uknak Bu nih an thanh. Crd- the hakha post\nRel chap: Chin ramkulh Mindat in Matupi lei ah a kal mi ralhrang phu hna motor cu mengtung 27 pawng ah January 10, chunhnu suimilam 1:00 hrawng ah Chin Defense Force nih an doh hna. Ralhrang phu motor cu tank 2 telh in motor 90 leng an si, kahdohnak a chuahnak hmun hi CDF nih an i fian tuknak hmunhma le thil sining ṭha tuk in an theih cia caah hliamtuar um lo in,\nCDF hna cu hnu an tolh kho ṭhan, tiah chimphuannak nawlngeitu nih cun DVB ah a chim. Nawlngeihnak latu ralhrang phu le Chin mizapi vengtu ralkap phu CDF kaphnihkar kahdohnak cu suimilam cheu hrawng an rau, ralhrang phu nih hriamngan an hman tuk lo caah le ralhrang phu minung an tam caah hliamhma tuar le a thi mi zong an tam lai tiah ruah a si.\nKaphnihkar kahdohnak a chuak mi kong ah ralhrang phu lei nih thawngzamhnak an chuah mi a um lo, kahdohnak ruangah kaphnih in a thi mi le hliamtuar kong ah fianghlang in theih a si rih lo. A luan cia 2021 November thla ah Palatwah in Matupi lei ah a kal mi ralhrang phu motor cu kahdoh an ton caah ralhrang minung 60 in 90 kar an thi, tiah CDF nih an chim. Crd-the chin post.\nThawngthaTaktak Si: Pasaltha Hna Nih An Khamh/Phomh Cang Hna\nCouncil Ralhraang 20 An Thi, A Nung In Pathum An Tlaih Hna


GOODNEWS: KAWLRALKAP AN LO CANG. JAPAN NIH BIACHAHNAK ATUAH – The Chinlung Post\nGOODNEWS: KAWLRALKAP AN LO CANG. JAPAN NIH BIACHAHNAK ATUAH\nMyanmar ralkap (SAC) sinah ral hriamnam le ral hriam he aa pehtlaimi thil zeihmanh zuarh ti lo ding, asiloah pekchanh ti lo ding le fimthiamnak lei zongin bawmhnak le tuantinak tuah ti lo dingin G7 ram pakhat a simi Japan nih biachahnak a tuah cang. London i tuahmi G7 ramleng vuanci hna meeting cathanh ah atu bantukin Janpan nih min a thut vemi a si.\nHihi SAC sinah ral hriamnam zuarh lo dingin Japan nih biachahnak a tuah i mipi theih in a phuannak le biakam a tuah a voikhatnak a si.Ralkap nih nawlngeihnak an lak hnu thlakhat, March thla i UN nih Myanmar ram nuhrin covo kong i a thlahmi palai Tom Adrews nih SAC sinah ral hriamnam zuarhnak a phitmi ram cazin a thanhmi ah Japan a rak i tel lo.\nUN SC nih vawleicung huap in Myanmar ralkap sinah ral hriamnam zuarh khamnak cathanh chuah dingin zatlangbu 200 renglo nih May 4 (nithum ni) ah halnak cathanh an chuah tlawmpal ah atu bantukin G7 ram hna nih cathanh an chuah ve hi a si.SAC sinah ral hriamnam zuarh khamnak a tuahmi ram hi 43 an si cang i ASEA in Japan le South Korea an i tel. Hnulei tuanbia kan zoh tikah South Korea le Japan hi Myanmar khongton uktu ralkap hna dantatnak le phihkharnak a tuah bal lomi ram an si. Credit: The Chin Post.\nThawngpang Dang: Mindat Mino le khuachung upa hna nih ralhrang kawlralkap ngiatthlainak an tuah hna. Chinram kulh Mindat nih ralhrang kawlralkap an umnak an i thial caah Mindat mino hna le khua chung upa hna nih ngiatthlainak an tuah hna. Zingka suimilam pasarih hrawngah ralhrang kawlralkap hna cu motor 15 in an ra hna.\nTuzing suimilam pasarih hrawngah a rak rami Ralhrang kawlralkap pawl hi minung 250 hrawng an si lai tiah an chim. Mah vialte ralhrang kawlralkap hna cu motor 15 khat in Cohthuh Myo in an rak ra i, Mindat khuachung ah an lut. Mah ralhrang kawlralkap hna cu Sami khua lei an kal lai tiah thawngpang theih a si.\nHi konghe pehtlaiin Mindat mino le khuachung upa mipi runvengtu hna nih an chimmi cu hi ralhrang kawlralkap pawl hi Chinram le Magway ramri aa thoknak hmun Mindat peng an kalnak ding tiangin ngiatthlainak kan tuah hna lai thanhnak an tuah ve. Ralhrang kal an i timhnak Sami hi AA ralkap pawl biatak tein an umnak hmun le hma asi.\nRALHRANG MOTOR 15 KHAT IN KHUACHUNG AN LUT, MINDAT MINO UM SAWH AN TIM LO


Dr. Pari Sermon Hmangin Thazaang Rak La Ve Siibawi Asinain Phorhlawtnak A Ngei Lo A Sertu Pathian A Philh Lo Uar A Um Taktak – Chin World News Evening\nDr. Pari Sermon Hmangin Thazaang Rak La Ve Siibawi Asinain Phorhlawtnak A Ngei Lo A Sertu Pathian A Philh Lo Uar A Um Taktak\nSeptember 9, 2019 Salai Van Sermon\nVisible things are the example of invisible things. Hmuh khawhmi thil hna hi hmuh khawh lo mi Thlarau riantuan ningcang a kan hngalh tertu an si timi bia hi Baibal Thiang bantuk a si.\nArti khi a lenglei in thawnnak thazang pa khat khat nih a den ahcun a nunnak a dih. Nain chunglei in thawnnak nih a den ahcun a keuh i nunnak hram ai thawk. Zumtu Krihfa nun timi zong hi chunglei kan thlarau chungin Krih nih kan ziaza thalo vialte kha man cikcek in a kan den piak hnu ah Krih sinin a hung luangmi nunnak thazang in nun hram thawk kha a si.\nPathian riantuan ning cu chunglei kan thlarau in a thawk i thinglung ah, thinlung in taksa ah, taksak in a lenglei ah a dot dot tein a kal. A lenglei thil thluachuahnak Pathian hmai ah a biapi lo bik mi hi zumtu tampi nih kan hal a tam bik ko lo maw? Kan ral pa Satan cu lenglei in chunglei ah luh in rian a tuan. A chung bik ah a ummi minung thlarau cu Pathian nih hmuh khawh lo mi ralhruang in a ven caah Satan nih tonghnak nawl a ngei lo. Zeicatiah..\nSertu Pathian caah minung kan thlarau cu nambar one a si. Ser hmasa mi zong kan thlarau a si. Thluachuah a pek hmasa mi zong kan thlarau a si. Amah muisam a kengmi zong kan thlarau a si. Pathian nih um a duhnak hmun zong kan thlarau chungah a si. Krih cu zumtu thlarau chungah a um i cutikah Krih thlarau le minung thlarau cu nunnak pakhat an i hrawm. Cu chungin a chuakmi nunnak kha Krih nun kan timi cu a si. Nihin cu Sunday a si caah ka duh duh ka tial ve ko hih. Dr.Pari\nA Poi Taktak Chin Ramkulh Phaiza Khua Ah Siangngakchia Minung 120 Hrawng An Zawt Ruang Sianginn An Khar


Upat Tlak Dr. Peter Ngun Za Cung Thil Tuah Mi Part (2) – Chin World News Evening\nUpat Tlak Dr. Peter Ngun Za Cung Thil Tuah Mi Part (2)\nNovember 25, 2020 Salai Van Chin News\nNLD Kum 5 chung ah Chin huap in biatak tein rian an kan tuan piaktu Dr. Peter Ngun Za Cung. 1. Chin State Chambers and Commerce of Industry. ( CSCCI) a voikhatnak bik ah a thokpi hna nak kong Part (1) ah kan langhter cang.\nPart (2) All Chin Society – Yangon, a dir khawhnak dingah Dr. Peter Cung nih biatak tein a kan hruai i, Lunglawmh thlacam puai caah May 10,2016, Novotel Hotel ah Avoi (1) nak temporary Committee a kan serpi.Vice President Henry ruahnak peknak in, Chin State um thilthuam phun 7 thitpiak i,Chin MP laksawk pekding ah 4 Sep 2016 Avoi (2) nak Temporary committee Dr. Peter Cung nih a kan ser pi than i, 19 Nov 2016, Vice President inn ah Chin MP laksawng kan pek hna.\nTlangcung le nelrawn um Chin mi thilthuam fonh dih i,( ချင်းဘုံအင်ကျီ ) pakhat ah ser dingah,9 Jan 2017, Western Park Restaurant ah Temporary Committee Avoi (3) nak Dr. Peter Cung nih a kan ser pi than. Hi committee hin Chin pakhat sinak ding bu ACSY min zong pek chung a rak si. Thil thuam kan tah dih in ( 11 Aug 2017 ) ni ah Vice President Henry Van Thio nih UN ah hrukpiak ding ah a inn ah pek chanh nak kan tuah. 24 Feb 2018 ah, Chin MP 25 Naypyidaw ah zunkhat cio kan pek than hna. ACSY min hin cozah sin ah register kan hal i September 18, 2017 ah Regester pek kan si.\nACSY(Officially Election) Thimnak tling tuah a si hlan chung poh cu Dr. Peter Cung nih Convener in a kan hruai i, Election Commission tawirelnak in 2017 December 5 thimnak tuah asi i, Dr. Peter Cung President a hung si. ACSY registered ngah hlan te hin Vice President Henry Van Thio sin ah Chin mi caah Vawlei kan herh nak kong hi a chimh tawn. ACSY Register kan ngah le cang ka in Yangon Chief Minister nih Vice President Henry Van Thio mithmai thawngin Vawlei 4 Acres pek kan si.\nPermit ngahnak caah siseh, Kulhnak Sipin Permission le Kum 60 megram le inn sak nak permission vial te hmuhnak caah Dr. Peter Cung Cozah zungah voi 30 tluk kal in Chin mi caah a kan zuampiak i, Vice President Henry Van Thio bawmhnak thawngin hi vial te hi a kan tuahpi khawhnak asi. A kan hruai chung ah ram chung ram leng um mi Chin kan u nau sin ah biatak tein funds a kan kawl pi i, Vawlei man, kulhnak, inn saknak le thilthuam le a dangdang hmannak a herh mi caah ting 5000 leng tiang in Chin mi caah a kan kawl pi. Congratulations Dr. Peter Cung Credit: Khua Lian Kam\nHlathlainak An Tuah Hnu Ah 100% Ah 75% In Trump NihTeinak A Hmuh


Deuteronomi 22 (Deuteronomy 22)\n1“Nan unau i a cawtum maw a tuu maw a tlaumi nan hmuh ahcun, bawm loin nan um lai lo; nan unau inn ah cun nan rak hruaih ṭhan hna lai. *22:1-4: Exo 23:4-5 2Cun amah cu nan pawngah a um lomi a si ah siseh, nan hngalhmi a si lo ah siseh, nan inn ah nan kalpi lai i nan unau nih a ra kawl tiang nan sinah a um lai; khi tikah nan rak pek ṭhan lai. 3Cu bantuk cun a laa zong nan tuah lai; cu bantuk cun a puan zong nan tuah lai; cu bantuk cun nan unau nih a thlaumi thil nan hmuhmi paoh cu nan tuah lai; bawm loin nan um lai lo. 4Nan unau i a laa siseh a cawtum siseh lam pawng i a tlak nan hmuh tikah bawm loin nan um hna lai lo; a chuah kha nan bawmh lai.\n5“Nu nih pa thilthuam aa ti awk a si lo, pa zong nih nu thilthuam aa ti awk a si lo; zeitintiah cu bantukin a tuahmi paoh cu Bawipa nan Pathian caah fihnung a si.\n6“Thingkung ah siseh, vawlei ah siseh, va bu pakhatkhat nan hmuh i a chungah a fa siseh a ti siseh a um i, a pi nih a fa cu si hna seh, a ti cu si hna seh, a tlumh hna ahcun, a pi cu a fa he nan hlawm chih lai lo; 7a pi cu nan thlah lai, sihmanhsehlaw a fa tu cu nan i hlawm ko lai; nan caah a ṭhat i saupi nan nun nakhnga.\n8“Inn thar nan sak tikah nan inncung cu tlakdawn in nan kulh lai, cuka cun mi an tlak sual i nan inn cungah thisen chuah mawhnak cu nan tlunter sual nakhnga lo.\n9“Nan mitsur dum chungah thlaici phun hnih nan tuh lai lo, nan tuhmi thlaici theitlai le mitsur dum chungin a chuakmi cu an dihlak in thil zarh an si sual hnga. *22:9-11: Lev 19:19 10Cawtum le laa hmunkhat ah lei nan leh ṭiter hna lai lo. 11Sahmul le laa cawhmi thil nan i fenhaih lai lo.\n12“Nan i khuhnak puan cu a tlang pali ah a hmum nan thlaih hna lai. *22:12: Nam 15:37-41\nZiaza Thiannak Kong Phungbia\n13“Mipa pakhatkhat nih nupi a ṭhit i a ihpi i a huat ṭhan i, 14‘Hi minu hi ka ṭhit i ka ihpi tikah a cungah ngaknu thiang a sinak ka hmu lo,’ tiin a mualphoh i a cungah thangchiatnak a tlunter ahcun, 15khi tikah ngaknu a nu le a pa nih ngaknu thiang a si hmelchunhnak cu, cu khua upa hna hmaiah, hauka ah cun, an chuahpi lai; 16cun ngaknu pa nih cun upa hna sinah cun, ‘Hi pa hi ka fanu cu nupi caah ka pek i a huat ṭhan; 17cun zohhmanh u, a mual a phoh i, “Na fanu cungah ngaknu thiang sinak ka hmu lo,” tiah a ti. Sihmanhsehlaw mah hihi ka fanu ngaknu thiang a sinak hmelchunhnak hna cu an si ṭung,’ a ti lai. Cun puan cu khua upa hna hmaika ah cun an phah lai. 18Khi tikah cu khua upa hna nih cun mipa cu an lak lai i an tuk lai; 19cun Israel mi fanu thiang pakhat cungah thangchiatnak a tuah caah ngun shekel za khat dan ah an tat lai i, a pa kha an pek lai; cun amah cu a nupi a si lai, a nun chung vialte a ma lai lo. 20Sihmanhsehlaw cu thil cu biatak a si i ngaknu cungah cun ngaknu thiang a sinak cu a um lo ahcun, 21ngaknu cu a pa innka ah an kalpi lai i cu khua chung pa hna nih cun thi lakin lung in an cheh lai, a pa inn chungah hlawhhlangnu aa celhnak in Israel mi lakah hruhnak a tuah caah; cuticun nan lakin ṭhat lonak cu nan thianh lai.\n22“Mipa pakhatkhat nih midang nupi a ihpi kha hmuh a si ahcun, an pahnih in, minu a ihpitu cu le minu cu, an thi lai; cuticun Israel chungin ṭhat lonak cu nan thianh lai.\n23“Hammi ngaknu pakhat cu mipa pakhat nih a khua chungah a ton i a ihpi ahcun, 24khi khua hauka ah an pahnih in nan chuahpi hna lai i lung in thi lakin nan cheh hna lai, nu cu, khua chungah a um nain bawmhnak hmuh awkah a au lo caah; pa cu, a innpa nupi kha a sual caah; cuticun ṭhat lonak cu nan lakin nan thianh lai.\n25“Sihmanhsehlaw, ramlak ah mipa pakhat nih hammi ngaknu pakhat cu a ton i mipa nih cun a tlaih i a ihpi ahcun, a ihpitu mipa lawng kha a thi lai. 26Ngaknu cungah cun zeihmanh nan tuah lai lo; ngaknu cungah cun thihnak in dantat awk tlak sualnak a um lo, zeitintiah hi kong cu mipa pakhat nih a innpa kha a tuk i a nawn bantuk a si; 27zeicahtiah ramlak ah a va pauh caah hammi ngaknu nih bawmhnak duh ah a au nain a chanhtu ahohmanh an um lo.\n28“Mipa pakhatkhat nih ham lomi ngaknu thiang pakhatkhat kha a ton i a tlaih i a ihpi i mi nih an hmuh hna ahcun, *22:28-29: Exo 22:16-17 29a ihpitu pa nih cun ngaknu pa cu ngun shekel sawm nga a pek lai i ngaknu cu mipa nih cun a sual caah a nupi a si lai; a nun chung vialte a ma lai lo.\n30“Ahohmanh nih a pa nupi kha a la lai lo, a pa hni kha a hlimpiak lai lo. *22:30: Lev 18:8; 20:11; Deu 27:20


HI THAWNGPANG HI A HMAN TAKTAK KO HNGA MAW? – The Chinlung Post\nMai Dawt Chin Sung: Pu Zo Bawi. MP ka cuh lai lo, NLD centre sin ah ca a chiah. 2020 Election ah Hakha peng Pyine in cuh dingah Pu Zo Bawi cu timh lamnak a ngei. Hakha pengah Pu Sui Thio cu PM cuh hlah seh law, Pu Lian Ceu lut seh tiah Pu Zo Bawi nih saduhthah len nakin Hakha peng NLD nih Pu Sui Thio an thim than.\nThantlang pengin MP Ni Sui Lian an thim nain Pu Zo Bawi nih, an khuami Pu Sui Khar Lian cu a luh ter nain Pi Ni Sui Lian nih Mee 9-4 in a tei caah Pu Sui Khar cu a sung.Pu Zo Bawi cu NLD centre nih Pyituh ah cuh dingin July 23 NLD Candidate min an tar ah an langh ter. Pu Zo Bawi cu NLD centre sin ah a kal colh i, MP ka cuh lai lo tiah ca a chiah. Pu Zo Bawi ai ah Pu Tial Ling luh ter ko u tiah a hal hna.\nRelchih:Zophei, Lautu le Mara nih Hodah mee an pek te lai? Atu kum cu Thantlang peng Zophei, Lautu le Mara ah MP a cuh dingmi ruah loin Independent zongin an rak chuak ko. MP an tuanbia le an rak tuan balmi thil hna zoh ti hna u si. Thantlang peng dih lak Mee khotu hi minung 33231 an si. Thantlang chaklei, Zophei, Lautu le Mara tiah No. 2 hmunhma an si.


Thlarau In Khahtermi - A VEL IN KHAMH KAN SI\nTHLARAU IN KHATMI!\n"Tho law khua chungah khan va lut tuah, khika ah na tuah awk hnga kha an rak in chimh lai,” tiah a ti." - Lamkaltu 9:6\nKhrihfa tampi nih Thlarau in khatmi si kan duh tawn nain, zeiruangah Pathian nih a thlarau in a kan khahter a herhnak kong kha Pathian sinah kan hal bal hnga maw? tihi ruah awk a um ngaingai.\nPhungchim thiam pakhat nih tahchunnak pakhat te a chim. Voikhat cu pakhat pa nih a Mawtaw cu Mawtawka sernak lei ah a van Nam i a mawtaw (Motor/Car) cu a ap. A Mawtaw cu, a ke pali tein a kuai, Datsi dur a lawng, achunglei mei tlunkalnak hri (Wire) pawl a cheu cu an i peh ti lo. Arawhnak a tam ngaingai! Mawtaw sernak riantuan tu nih cun, "Zeidah kan in bawmh khawh lai? an rak ti. "DATSI KA RAWN PIAK U," tiah a leh hna. Mawtaw sernak nih, "ZEI CAAH/Ruangah," an ti. Datsi an rawnpiak zongah a mawta a mawtaw cu a kal kho ding asi hlei lo kha fiangtuk in an hngalh.\nPathian thlarau in khah dingah thla kan cam tawn. Pathian nih Zeicaah ka thlarau in khah na herh tihi a kan hal ve tawn theu lai. Pathian kha na thlarau in ka khah ter ko kan ti tawn mi nakin kan nih cu, Biakamnak (Contract) catlap cungah Min a thu ding menmen tu kan rak si. "Bawipa nangmah nih zohkhenh ko," ti tuhi kan Nunpeknak a si awk a si deuh.\nBawipa hmaiah na khup i bil, na kut samh in kau law, "Bawipa, zeizong vialte hi nangmah na si ko. Kei cu zeihmanh ka si lo. Sihmanseh na caah hmanding Ti-um (Vassel) a lawngmi menmen ka si. Nangmah nih na duh bangin ka nunnak hi ka hmang ko," tiah Bawipa sinah na nunnak na pek ding tuhi thlarau nun damnak caah a herhmi asi. Zeizong vialte cungah Nawlngei tu le a thawng bikmi Pathian pennak tangah um le a zohkhenhnak tang i umnak in a himdeuh mi hmun a um lo.\nNangmah chungah Pathian thlarau khahter duhnak nakin Pathian thlarau thawnnak kutcak chungah na Nunnak na pek ding tu kha zumtu, a tling lo mi Pumsa in a nungmi hna nih kan herhmi asi.\nBawipa thlarau in nangmah khah kha na herh maw? Zeiruangah?\nNangmah nun tudah Pathian pein, na duhbang ka nun hi hmang ko tiah toidornak he Nunthap nun dah na herh deuh?\nPathian thlarau thawnnak lamhruainak le umpi nak tu hi zumtu hna kan thlarau damnak caah kan herh mi a si.


COZAH LE KHRIHFABU CU A DANGTE A SI. – Myanmar Chins\nRev. Zathat Chuntei\nMinung nih nuncan ziaza thatnak caah le thanchonak caah kan i cawnpiaknak a hrampi cu mah le biaknak cio hi a si. Phundang in chim ahcun Biaknak cawnpiaknak timi hi thih hnu nunnak lawng siloin nihin nunnak zongah biapimi a si. Cucaah vancung pennak vawlei ah um seh timi hi minung nih vawlei ah duhdim tein kan nun khawhnak ding caah a si “kei cu nunnak kha an ngei i duhdim tein an ngeih nakhnga caah ka ra” (John 10:10). Cu bantukin ramkhel rian zong nih ram chung mi hna kha duhdim tein an nun khawh nakhnga aa tinhmi a si ve. Cucaah Biaknak le ramkhel rian hi tinhmi pakhat bantukin a kal timi an si. Sihmanhsehlaw tinhmi pakhat bantukin a kaltimi kan si nain kan cawh sual lonak dingah Bawi Jesuh nih LK. 20:25 chungah ralrinnak a kan pek. Cucaah Khrihfabu chan a dotdot in Biaknak lei upa hna nih Biaknak le ramkhel rian hi cawh sual lonak ding ah ralrinnak an rak ngei i a hman lonak zawn a um ahcun raltha tein an rak doh zungzal.\nKan theih cio bantukin AD 131 tiang Khrihfa Biaknak cu ram uktu hna nih cohlan lomi Biaknak a rak si. Cucaah Khrihfa Biaknak ah a lutmi hna cu ram uktu Siangpahrang hna le nawlngeitu hna hremnak phunphun an rak tuar. Sihmanhsehlaw Cozah nih theihpi lomi Biaknak a si caah zeihmanh chim khawhnak le lehrulh khawhnak an rak ngei lo. An caah thim ding pahnih a um i hremnak kha raltha tein in khawh, asiloah Khrihfa Biaknak kha kaltak kha a si. Cucaah cu lio Khrihfa tampi nih an zumhnak a fehmi ruangah an nunnak liam tiangin Khrih kha an rak tanh. Cucaah cu canlio Khrihfa cu mah nunnak kha biapi ah chia loin Khrih ruangah nunnak a hlawtmi an a rak si.\nSihmanhsehlaw Constantine Siangpahrang a rak si hnu AD 313 ah Khrihfa pawl kha zalawnnak a rak pek hna leng ah AD 383 ah Khrihfa biaknak kha Cozah biaknak ah a rak cohlan tikah Constantine ukmi Rom rampi cu hmun kip ah Khrihfa an rak karh. Cucaah Siangpahrang cu an rak cawisang tuk hringhran i cu rungah Bible nawlngeihnak nakin singpahrang nawlngeihnak kha an santer deuh tiin culio Khrihfa kha sawiser an rak si. Cu tikah mipi nih Bible duhnak nakin an Siangpahrang duhnak kha an rak kawl deuh caah Cozah le Khrihfabu kha then khawh loin an rak um. Cu ruangah culio Khrihfabu cu a muih lio chan (The age of darkness) an rak ti.\nChan laifang (middle age) 1075-1294 kum hrawng a phak tikah Khrihfabu hruaitu cheukhat nih ram Cozah nih Khrihfabu chungah nawlngeihnak a rak ngeihmi hrawh awk ah fakpi in an rak doh. Ram uktu nawlngeihnak chungin chuah in Khrifabu nih mah kutke le mah thazaang mah khuakan lairelnak tein a dir khawhnak caah an rak i zuam. Asinain ngeihchiat ngai a simi cu Cozah a nawlngeihnak kha hrawh lawng siloin a hnu ah Khrihfabu nih ram Cozah cungah nawl a rak ngeih kha a si. Cu tikah Khrihfa hruaitu cheukhat nih Bible he a kalhmi a si tiah Khrihfabu kha remhthan duhnak thinlung an rak ngei.\nKan theih bantukin a bik in kum 1500-1600 hrawng kha Khrihfabu remhthan chan (Reformation period) a rak si. Cu ruangah 1521 kum ah Germany ram ah Lutheren Khrihfabu siseh, 1525 kum ah Swizaland ram ah Huldreih Zwingly hruaimi hna Khrihfabu siseh, 1533 kum ah Frace ram ah John Calvin hruainak in Presbyterian Khrihfabu le 1534 kum ah England ram ah England Khrihfabu (Church of England) hna rak dirh cio a si.\nCu bantukin Tipil Khrihfa zong hi min bunh in a dangte in kan rak um ve hi 1609 kum lio in John Smith le a hawi le minung 36 hna nih Netherland ram Amsterdam khua i tipil an rak innak in aa thawk ti cu mi tam deuh nih theih le hngalhmi a si. John Smith cu Khrifabu remhthan duhnak thinlung a ngeimi a si caah amah hruainak in an zumhnak langhternak an rak tuah. Cu an tuahmi lak ah pakhat cu “Cozah le Khrihfabu cu a dangte a si (Church and State separated) ti a si. Cozah le Khrihfabu cu a dangte a si timi hi tipil Khrihfabu nih nihin tiang ah kan i tlaihmi kan tlaihteng a si.\nZeicahtiah Khrihfabu cu tinhmi khat (common purpose) ngeih in aa pummi le khuasa timi kan si. Biaknak le uknak cu a dangte a si timi hi chim duhmi cu “zumhnak leiin aa khatmi sinak” hi chim duhnak a si. Cucaah zumhnak lei in aa khatmi sinak kha hmangin, kan vawlei caah le kan ram caah hmunkhat in riantuanmi buu kan si. Kan ram a thancho khawhnak dingah a hmanmi thinlung le ruahnak ngeih in tuahsernak in a langhtermi buu kan si. Mibu thanchonak a donkhamtu policy thalo le minung man ngeihter lonak (dehumanization) tuahsernak phunphun hna chungin dottlennak tuah kha Khrihfa rian a si (LK. 4:18-19) ti hi kan kalpimi a si. Cu bantukin ram Cozah cu ram chung minung pawl thatnak le thancho khawhnak caah tuanvo ngei biktu a si. Cucaah ram cozah le Khrihfabu cu ram thanchonak caah aa khatmi saduhthahnak a ngeihmi kan si ko nain a dangte in riantuantu buu kan si.\nCuti a si caah ram Cozah nih Khrihfabu a zumhnak le a tuahsernak cungah zeihmanh hnahnawhnak a tuah ding a si lo. Khrihfa nih zaalawng tein Pathian kan biak i kan thangthat khawhnak dingah a dirkamhtu a si dingtu a si. Cuti siloin uktu hna nih Khrihfa hna kha namneh in an um sual ahcu a hmanmi cozah a si ti lo. Cu bantukin Khrihfa zong nih Khrihfabu min in ram khel riantuantu hna he komh in khuakhan lairelnak tuah le riantuanti timh tuk ding a si lo. Kan tuah duh ahcun mah pumpak zalawnnak tu in tuah ding kan si. Cuti Khrihfa riantuantinak buu min hmangin kan tuah sual ahcun kan rak kal tawn ning khan lam kan pial tinak a si. Cu lengah zumhnak lei in thazaang dernak tampi a um lai.\nCung B Lian


Sweden Jersey he Ibahimovic cu hmuhthan a si cang lai – Vaurawng\nSweden Jersey he Ibahimovic cu hmuhthan a si cang lai\nPosted By: vaurawng.com November 4, 2020\nSweden pumpululh zaanglek sinak in a rak i din cangmi vawlei cung minthang hmaikal zaanglek a si mi Ibarahimovic cu tukum season ah a khuaruahhar in a thil tuah mi pawl a that tuk caah mipi thinlung a langaimi zaanglek zong a si. AC Milan club ah a thabik in a cawlcang mi Zalatan cu Sweden Jersey he hmuh than a fawi cang tiah theih si. Sweden zaanglek sinak in a rak i din cangmi kum 38 a si mi Zalatan cu tukum SerieA league ah tu le tu goal thun i zei tluk in daa that rih timi cu mipi sin ah a rak langhter mi zaanglek zong a si.\nSerieA league zuamnak ah puai 4 lawng a celh rih nain goal 7 tiang a thun kho mi le assist zong a tuah kho mi a si. Tubantuk goal a thun mi hi puai khat ah goal 2 tluk in a thun tiah rauh khawh a si bantuk in AC Milan team zong mark peknak table ah Top one ah a rak phak ter mi zong hmuh khawh a si.\nSweden ram caah puai 116 a celh i goal 62 tiang a thun kho mi Zalatan nih social media ah Sweden Jersy he a hmanthlak he Sweden Jersy he ka langh lo nak a sau tiah caption bunh buin a rak langhter. Cucaah Zalatan cu Sweden ram caah a celh kho than men tiah Bleacher Report nih a rak langhter mi cu a si. Zalatan cu Sweden ram caah 2016 tiang a rak i celh mi a si. Cun Sweden ram caah kum khat chung a thabik laksawng zong a hmu bal mi a si. Cun Sweden lei zong nih national league zuamnak caah auh than a duh ngaimi zong a si.\nSweden team cu Spain, Norway le Romaniea pawl he group ah a um mi an si. Puai 10 an i zuam chung ah mark 21 he Spain hnu pahnih nak dirhmun ah a um mi zong an si.


Tutan Online In CNA/F A Soiseltu Pawl Cu An Lungfim Deuh Cang Lai Dah! – Chin 11 News\nTutan Online In CNA/F A Soiseltu Pawl Cu An Lungfim Deuh Cang Lai Dah!\nMiphun hawi hna CNF/A kan uh tanh hna nan uh tan ve cio hna kan ngei chun te an si kan mawh cio lo nan mawh cio lo. Asi nain thil pakhat te a um mi cu, Facebook Cung in ih pah bu le ei pah bu men in ram tang ah zeitik kan i kah lai zeitin kan um lai ti a ruat mi kan pa le u le kan nau le pawl duh poh in kan soisel mi hna hi cu a si deuh lo.\nCNF/A nih tim mi an ngei ko cu ca’h cun, kan mah mipi cu ready tein um cio hna uh si. Atu Facebook chung i, a au-khuang mi hi ram chung mino an um tuk lo ram leng deuh lawng te an si. Cu ca’h mi a bawm chan tu le thazang pe tu kan si lo manh ah,mi a soisel tu le thazang tlung tar lo tu si hna hlah uh si kan zapi te kut sih in,ttuan ti dir ti can a cu cang . J VAN RT\nThawngpang Dang: Six days War timi, Israel miphun tlawmte, Lairam nakin a hme deuhmi Israel cu, Arab ram, ram nganpi 4 nih an rak tuk hna nain an tei hna lo. Israel Ralkap cu 50,000 hrawngte an rak si. Nain Arab ram, ram 4 fawnh Ralkap cu half millions nakin tam deuh an rak si. Hi lio caan ah Israel miphun hi Ralkap thazaang cun an tlawm te nain, Reserves army hi ting 2 hlei an rak ngei caah an thawn khunnak a rak si.\nKan pipu chan ah Mirang Ralkap cu fei le nam in an rak doh ko hna. Nihin ah Chin mino nih chai, tanbo le Lai meithal in Ralkap an doh hna. An ral a tthat ning a mak. Karen ral a rak teitu zong Chin Refile an rak si. Cucaah, Chin hi mi ralchia kan si lo. A dermi kan lawh hi Hruaitu ttha kan ngei lo caah a si. Cucaah, Chin miphun hruaitu hna, tho cang u. Nan hnu ah Mipi kan dir cang. 1948 in chan khat chung kan sunghmi, kan covo, kan nunphung, kan ram lak tthan caan kan phan. Credit: Zasang Cinzah


Baptist nih Baptist dotu Kan Dirpi hna rua? – Myanmar Chin\nBaptist nih Baptist dotu Kan Dirpi hna rua?\nAugust 28, 2018 Myanmar Chin Biaknak, Hmuhning, Theihtlei 0\nBaptist kan Zumhnak a tlau thliahmah komi hicu lung a dam kho hrim lo. Baptist in a chuakmi nih Baptist Zumhnak an hrawh khawh komi cu a tangmi santleih lo bak asi ko rua.\n“Khamhnak kan tlau kho lo” timi cawnpiaknak cu Baptist khrihfabu zei maw zet nih an cohlan cang. Cucu lung rawk asi ko. Baptist chungah um ko nain Baptist Zumhnak le kalpimi mipi nih an theih ti lo khi upa te santleih lo asi ko hlah maw?\nBaptist asi mi nih theih ding cu “Khamhnak kan thlau khawh ko” timi Zumhnak a cohlanmi dawh kan si. Baptist in aa pheomi pawl nih doh duhnak in an rak chuah pimi Calvinism cawn piaknak in an lakmi dawh asi cuh. Cucu heh tiah akan dotu kha kan dirpi hna cuh.\nHlan Chan ahcun, Baptist min thiar bakin an rak kan sawisel. Chan aa thlen caah bu sawi cun kan man ti lai lo tikha an theih caah kan doctrine tukha an doh cang. Cucu Bible rel zuam ve lomi Nu nau lungput ngeimi micheu nih kan hei izumh tuk cuh.\nCopy paste by (Trinity Hut)\nLaimi Hrinthan ning hi : Cheukhat cu Pathian nak in Halleluijah tiin au le laam khi kan uar deuh rua ti awk in.\nCer Hnem Thluai nih, “Na kan tuahto ning hi rak i zoh. Naa theih le theih lo, ahodah aa cei deuh te lai ti cu kan zoh te lai,” tiah phone in a ka hro.


Upat Peknak Caah Kawlram Hero Vialte Hna Zuklem Tar Cu A Sual Taktak Maw? — Salai Ephraim Thawngpang\nUpat Peknak Caah Kawlram Hero Vialte Hna Zuklem Tar Cu A Sual Taktak Maw?\nAtu lio kawlram ah chungah a hung lar ngaingai mi cu Gen.Aung San zuk lem tarnak kongah a si.Gen.Aung San zuk lem tar a duhlo mi Biaknak lei hruaitu hna le politics rian t’uantu hna nih an duhlo nak konghe pehtlai in chirhchan t’ha t’ha tampi an hun langhter cio tik ah thih ngamh taktak in bia an chim rel cio.Biaknaklei hruaitu hna nih cu bantuk in Gen.Aung San zumlen tar cu kan biaknak he a kalh mi a si tiah an chim.Politics lei in le kawlpa zuklem cu zei ruangah dah kan tar lai?kan mah Miphun zuklem tar awk pei a um ve ko cu tiah an chim.\nCun,mipi cheu khat hna nih cun kawl pawl hna nih kan mah Chin ramkulh chungah mah bantuk zuklem tar an timh mi cu kan biaknak hi hrawh piak an kan timh biatu a si tiah an rak chim rel ve.a zei a va si hmanh ah Chin ramkulh chung thil sining zoh ta hna usih law.Falam ah Pu Con Bik, Pu Siah Luai le Pi Hlawn Kip Thluai hna upat pek nak ah an zuklem cu chiah nak hmun a si.Gen.Aung San zuk lem tar kha milem biaknak he kan tahchun ah cun hi thil kan tuah mi hi teh milem biak cu kan si ne hnga lo maw?\nAsinain Falam ah Pu Con Bik, Pu Siah Luai le Pi Hlawn Kip Thluai hna upat pek nak ah zuklem kan chiah mi hna cu milem kan bia cu a si hrimhrim lo.zei catiah cu milem hna cu Pathian kan biak ning bantuk in biak awk ah kan i chiah mi hna an si lo.cucu mipi nih kan i fiang tuk mi le kan theih tuk mi a si ko.Kawlram mi ralt’ha pawl hna an zumlem tar cu kawl idea zong a si hlei lo.Western ram le Khristian ram tampi chung kan zoh a si ah cun kawlram mi ralt’ha pawl hna lem cu t’ha taktak in ser i i chiah ding lehlam kan si deuh.\nChinram chungah Gen.Aung San zuk lem tar cu kan biaknak a tlautertu ding zong a si hlei lo i milem kan biak lai ti nak zong a si fawn lo.Moses nih a miphun hna kha Nelrawn in a hruai lio hna ah khan milem ser in a mipi hna nih an rak biak.si hmanh sehlaw Bible nih Moses kong a chim mi,milem biak nak le a tu lio kawlram thil sining hi a khat hrimhrim lo ti hi kan i fian ngai awk cu a si.a mah belte kawl nih milem an tar lai i cu milem cu nan biak lai tiah khin hei kan ti hna sehlaw kan doh awk cu a si ko tiah ka ruah.asinain a tu tan thil tuah an timh mi kongah mipi nih kan doh awk le kan buai tuk awk a um rua lo tiah ka tuah.kawl nih hi thil tuah an timh nak a suilam tu kan i fian lo biatu a si deuh.\nCredit: Van Tuah Piang\nTagged Upat Peknak Caah Kawlram Hero Vialte Hna Zuklem Tar Cu A Sual Taktak Maw?\nGen Aung San Le Daw Suh Kyi Nih Tlangcung Mi Caah An Lungput Le An Itimh Mi →\n← UN Nih Egypt Ram Konghe Pehtlai In Nawl A Chuah Mi Cu Egypt Nih Zei Taktak Hmanh Ah A Rel Piak Ti Lo


Pakistan Khuatlawng Phurtu Vanlawng A Tla Mi 100 Leng An Thi (+Video) - Khuaruah Har News\nHOME Ram Leng Thawngpang Uncategorized\nPakistan Khuatlawng Phurtu Vanlawng A Tla Mi 100 Leng An Thi (+Video)\nPakistanram chung khualtlawng phurtu Vanlawng cu Lahu Myo in Karachi myo ah a zuangmi cu accidentnak a tawng in a tla tiah theih a si. Tuni May 22 ah (Pakistan International Airline-PIA) PK-8303 Vanlawng cu Karachi Vanlawnh bual in ai a zuangmi cu atla tiah theih a si.\nAccident a tawnnak hmun hi Karachi khuapi Jinnah International Airport in meng 1 lawng aihlatnak ah a tla. Karachi khuapi chung Waseem Akhtar nih a chim ning ahcun mah Vanlawng chung aicitmi an zapi tein an nunnak aliam dih tiah a chim.\nPakistan Media hna nihcun Vanlawng ahmai lei ah a tthu mi minung pathum an thi lo tiah an chim. Thihnak in a lautmi minung pathum hna bank manager pakhat le ka dang in khualtlawng mi an si tiah an chim. Vanlawng tla mi nih pawngkam ummi minung hna cu zei hmanh fahnak a pe hna lo tiah an chim.\nPIA lei biachimtu nih anchim ning ahcun Vanlawng Caccdet ruang vawlei ah a tlaknak a ruang a si.Goe News nih an ttial ning ahcun Karachi Airport ahcun Vanlawng tumnak ding ah ready timhcia tein a um ko tiah an chim. PK-8303 Valawng Accident kawngkau he pehtla inn zei hmanh a a khawl a thatlo nak hrim a um lio theih a si.\nHitluk Covid-19 pulrai ruang ah lungrethei i kan um lio ah hi bantuk Vanlawng accident hna vun tawn i minung zakhat leng bak nih an zoh manh cang.Pakistan ah khin 2010 kum lio ah khan Airblue Vanlawng pakhat cu arak tla i minung 157 an dihlak tein an thi. Hi vanlawng accident an tawn mi hi cu Vanlawng accident an tawnmi vialte lak ah afak bik a si.\n← Philippine President Duterte Thah A Timtu Minung 3 Tlaih An Si\nThihnak Thawngpang: Nungak Lalruatdiki A Nunnak A Liam Ruangmang →\nG Fatt he an karlak dawtnak ruangah thidengmang tiangin lungthin leiah fahnak karak tuar tiah aphuangtu Naing Su Yadi Soe\nBritain Ram Cu Covid-19 Mizaw Tam An Ngeih Caah Dam Kho Ti Lo Ding I An Ruahpi Cu Thlopbul An Tim Ti Hna Lo\nThilmak Ngai Asi: Christmas Thingkung Cung Bak Ah Rul Pathum An Ni Ngerh\nAn Fanu Kumthum Nghakchiate Daithlang Tuk In An Thlah Ruangah Phaisa Tingza Renglo Cawiliamnak In Atlunhmi Hna Nuva\nMay Lu Ya May Program nih Esther Dawt Chin Sung Bia an Halmi Chungin ruahawk tlak ngai ngai a lehmi Pathum\nAmualpho bak ko: Python (Lim) nih Sakuh a lemh i a thi\nBenjamin Sum zawng Lockdown cu a celhve ruam lo angaih tukmi kong a rak chim phuan


***Vakok.Lian***: Sui Hmung Lian kum(15) thawngthlak dingin bia an chahpiak\nSui Hmung Lian kum(15) thawngthlak dingin bia an chahpiak\nKawl rammi Laimi phun a si mi Sui Hmung Lian (38) Thlaicinnak Malaysia ah rian a tuanmipa cu amah he riantuan ti a si mi Lai miphun hawi minung pathum, Zam Hre, Van Kam le Bu Cu Lian, hna kampong Bukit Ulu jelebu, Kuala Klawang hmun 30 May 2008 ah an i hngilh kar ah a thah hna caah an tleih i nizan 25/11/2009 / ah Saremban Tazacuainak inn (High Court) ah Biaceihbawi a simi Abdul Alim Abdullah nih an tleih ni June 2,2008 in Kum hleinga (15) tiang thongah tlak dingah bia a khiah.\nSui Hmung Lian nih hin Malaysia Court Tazacuainak inn pathum ah ka palh lo keimah a si lo, hi hna pathum thahnak ah ka tel lo, tiah a tiMalaysia Star Tadin nih a chim ning ahcun Sui Hmung Lian hi mi he ai copo pal lo mi a si i a hawi le nih hin luantuk in an copo( an tuai) caah hi tin ka tuah mi hna si tiah a chim tin a tial. An capo le an tuai tam hi zan riah rawl a chumh lio ah a si i a tthah hna hi zan an ni ngilh kar a si.Leng ah a chuak i Vaituhmui a va lak hnu ah a hawi le pathum cu an ihnak ah an lu, hngawng, le an hmai ah a tuk hna tiah Malaysia Star nih a tial.\nCun a hawi le a thah hna hnu ah Kajang a farnu sinah a zam ii 2nd June 2008, ah Palic nih an theih than i hi bantukin taza an cuaikhawhnak hi a si tiah Star nih a tial.(Ref::Laiforum)


Kum 62 Nu upa Ralhrang Min Min Soe nih a tlaihhrem – Buanchukcho\nNovember 10, 2021 admin RAMCHUNG THAWNG 0\nShan Ramkulh Chaklei Kutkai (Kuatkhine) Peng Namtphalone khuami kum 62 tluk Nu upa pakhat cu Pekhon (Phekhung) ralkap No.336 in Min Min Soe nih a tlaihhrem, tiah theih a si. Facang le Kawm (Fangvoi) duum ah nu pahnih an kal i pakhat hi vok rawl a kawl kar ah Min Min Soe nih cun meh kan hal tiin a va kalhnawh i a tlaihhrem hi a si.\n“Thil adik ning in dantatpiak ding ah an ralbawi zong minung pakhat nih a va ton. Ralbawipa nih ngaihthiam a rak hal. I remthat ding in a rak nawl nain sualtuahtu hrimhrim dantatpiak ding hi a va chim ve,” tiah khuami pakhat nih a chim\n“Atulio boruak ruang ah tazacuai nakding lam a har caah mizapi hmai i sualtuahtu nih a nawl lo ahcun Nu Covo kan ngeih mi zeirel lo a si pin ah Nu kan himlonak a lang chinchin i thinphang ngaingai a si,” tiah nu pakhat nih a chim fawn.\nAluancia June 10 lio zong ah Phungkinu kum 14 tluk cu Ralhrang pakhat nih a rak tlaihhrem i nihin tiang sualphawtnak tuah le dantat a um rih lo.#Crd ရွှေဖီမြေ-KTM #PhotoReuters. The Hakha Times\nKNDF nih ralzaam hna sin ah minung hawi zawnruahnak rian an tuan


Stoik Cawnpiaknak (Stoicism) | ibcsandnes\nHome › Christianity › Stoik Cawnpiaknak (Stoicism)\nBlog Articles Christianity\tPosted on 27th October 2014 —by admin 1436\nCyprus khuami Zeno timipa cawnpiaknak a zulmi an si. Zeno sianginn hi Stoa Poikile ah a um caah cu cawnpiaknak a zulmi pawl kha Stoik tiah an ti hnanak a si. (Stoicism, New Dictionary of Theology). Annih cawnpiaknak ahcun nunnak ah a biapi bik cu vawlei cung thil sining (Nature) he aa tlak in nun khawh hi a si ko. Cu ti nun khawhnak ding caah cun tuaktaannak le chiaṭha thleidannak hi fakpi in hman thiam a herh i lungthawhnak thil men kha i sum le hrial a herh an ti. Vawlei cung thil sining hi mah le sining an ngei dih i al khawh an si lo. Zei thil hmanh hi zeihmanh a si lo tiah ti ding an si fawn lo. Tahchunhnak ah saram hmanh khi upat dih ding an si. Cu thil sining cu hngalh i cu ning tein nun khawh ahcun nunnak hi sullam a ngei mi nunnak a si kho an ti.\nStoik pawl hi biakam thar chan ah mi nih upat ngaimi le anmah le anmah zong aa upat ngaimi an si. An sining an thlak sual hna le an i upatnak (dignity) a tlak sual ahcun mah le mah thah a ngamh tuk mi an si. Nihin tiang mifim tiah upat i a chimmi bia zong mifim bia tiin chim tawnmi Seneca (4BCE-65 CE), Epictetus (59-135 CE), Marcus Auelius (121-180 CE), tbt. te hna pawl hi Stoik mifim pawl an si. Seneca hoi hi cu Rom siangpahrang Nero ruahnak cheutu a si i a hnuah amah le amah aa that.\nPaul nih Greek khualipi Athen khua ah hi cawnpiaknak pawl a ton hna tikah an i zuamnak kong ah a lawmh ve hna. Cun biakṭheng cung i hngalh lomi Pathian caah tiin an ṭialmi kha kaan chimhmi hna Pathian hi a si tiin an zumh khawh nakhnga a fianter hna. Nan sinah Pathian a um ko i hngalh lomi Pathian nan timi hi Jesuh Khrih thawng in hngalh khawh a si tiah a cawnpiak hna. Micheu nih cun an nihsawh i micheu nih cun an ngaih duh ngai i Dionisius leDamaris hna nih cun an zumh a ti. (Lam. 17:18-34). Nero ruahnak cheutu mifimpa Seneca zong hi Paul hawi le Paul cakuat rel a duh ngaimi a si, tiah Bart D. Ehrman nih cun a ti. (Ehrman, p. 246)\nHi khuaruahning hi Greek mifim deuh lawng nih an hngalh, an zulh i anmah hmanh nih thilthar a simi le an zumh ciami nak in a ṭha deuh an timi Paul thawngṭha kha an duh ngei. Zapi caah cun a har tuk lomi le tuaktaan a herh len lomi Jesuh thawngṭha nih an nun a thlen hna tikah Paul zong nih, Mifim hna sinah thuhmi cu mihrut nih kan hmuh, a ti phahnak a si (I Kor. 1:27)\nCabia: Introducing The NT chungin lak chinmi a si.


Khah September Thla Si Cang UN Lei Nih NUG Le Ralhrangbu Ah Athim Deng Cang Hna – Chin World News Evening\nSeptember 4, 2021 September 4, 2021 Salai Van World News\nKhah September Thla Si Cang UN Lei Nih NUG Le Ralhrangbu Ah Athim Deng Cang Hna. UN nih NUG maw SAC Ralhrang dah athim te lai? Atu September thla tanttim ah UN meetingpi UN General Assembly tikah Kawlram kong ceihhmainak an tuah lai tiah theih a si. Hi kong ah Democracy leiah hodah zumh raih le duhmi a si timi cuanh in mah UN meeting ah hin biachah nak cu an tuahte ko lai tiah vawleipi zumh cio mi cu si. Myanmar aiawh in UN Ambassador caah hodah an thim lai. SAC lei palai maw NUG palai dah thim a si lai? mah thim dingmi ah hin fingrilh in SAC le NUG hi an rilh hna hnuah Kawlram aiawhtu dingah UN palai cu mah meeting pi nih cun an thimte lai.\nNUG lei cun Myanmar UN ambassador palai hlun U Kyaw Moe Tun kha rinh ding si ko lai i SAC ralhrang lei in hodah palai ah an chuahpi te lai timi Mintar hi a fiang tuk rih lo. A tawinak in chimah cun UNO nih Kawlram Cozah caah NUG maw a thim lai SAC ralhrang phu dah arak thim lai tikhan sisehlaw el awk umtuk lai lo dah. NUG a thim ahcun vawleicung ram tampi nih NUG kha kawlram cozah ah kan cohlan tiah cathanh an chuahte lulh lai tikah ralhrang dohnak ding hriamnam zong kha fawizang tein ramleng nih NUG a bawmhchanh khawh ngai lai.\nTutan tuah dingmi UN meetingpi ah hin Myanmar to UN caah SAC palai an thim ahcun NUG caah lam aa hungmi abi taktak ve lai. NUG nih dirpi tu Europe ram tampi nihan duhning in NUG an bawmchan kho lai lo tinak kha si. Vawleipi tawh a kan tlaitu cu UNO a si caah tutan cu tuah ding UN meeting pi nih ram pakhat aiawh tu dingah UN palai si tiah a fehter dingmi hi a biapi tukmi si caah UNO nih tutan an tuah nak ding meeting ah kawlram cozah ah an nih te phu hi kan pom tiah Uico pawl maw athim lai minung dah NUG SAC tihi thindomh in hngah le cuanh cio cu si. Chinland post 7\nBreaking News: CDF Cawlcanghnak video Cu Aturu Bak Cang(+VIDEO)


Apoi Tuk E : Sandahpiah Tu Mawtaw Nih A Pah Tluahmah Hna I Minung Pahnih An Nunnak A Liam – Onlinenungak\nApoi Tuk E : Sandahpiah Tu Mawtaw Nih A Pah Tluahmah Hna I Minung Pahnih An Nunnak A Liam\nRak zoh u kha. Hi bantuk tuahsernak hi ai dawhdah lo taktak mi a si. Hi ah hin minung pahnih an thi i minung 3 hliam an tuar tiah tehih a si. Hi mawtaw hi PAJERO (MDY 7B/4710) (MDY 2K/6738) a si. Poi tuk. Palek nih el tlaih man ding a si lo. An buai. A mipi lila zong an buai ngai caah tlaih kahwh dawh a si lo. An tlaih timi tar langh a si lo. Poi kho tuk.\nTutan sandah a piahmi hna cu anmah hmanh an fel fel he. Palek cung hn aah dawtnak he sandah an piah naklak ah. Atu bantuk in thil a cang hi ngai a nuam lo hringhran. Theih a nuam lo hringhran. Khuaruahar a si. Mi hitin pah kohna cu, A pah i a zam tak ko hna. tu lio cu pelek lei cu chim ngam le an si fawn lai lo.\nA poi kho tuk. Mandalay ah hin nihin sandah a piahmi an tam kho tuk. Khuapi ngai cu a si ve i an tam tuk. Thaizing minung an kar ve rih lai. Yangon a siah, Mandalay asiah, Nepydaw a siah an karh thluamah lai. Zeitik hmanh ah dai an timh ti lo. Anngah hlan l cu karh chin elngmang an timh ko cang. tu lio hi mi zei paoh um sahw caan a si lo.\nPalek nih el tlaih man ding a si lo. An buai. A mipi lila zong an buai ngai caah tlaih kahwh dawh a si lo. An tlaih timi tar langh a si lo. Poi kho tuk. Tutan sandah a piahmi hna cu anmah hmanh an fel fel he. Palek cung hn aah dawtnak he sandah an piah naklak ah. Atu bantuk in thil a cang hi ngai a nuam lo hringhran.


CNLD Chungah Zeidah Cang? Pu LMC Hruaimi CNP Tthawnnak Si Cang Hih – Lai Lungrawn Post\nJuly 19, 2020 July 19, 2020 admin Chin News\nCNLD phu hi zeidah an cang hoi? Falam peng ah a lar ngaimi MP hlun Pu Con Kheng zong CNLD in ai phuak ve. Anih hi CEC chungtel zong a si. Ai phuak nak ruang theih a si lo. Pu LMC hruaimi Chin party CNP thawn lei a panh thluahmah lio ah Pu Nothankap hruaimi CNLD belte cu tumchuk lei a panh cang ko rua. Thantlang peng Chin party EC 55 chung ah 52 nih Pu LMC an panh i 3 lawng nih Pu Nothankap party an panh ti a si.\nAtu ning in cun Thantlang peng ah Pu LMC phu cak ngai te dawh an si. Thantlang peng cu CNF a tanhmi kan tamnak a si caah Pu LMC phu nih strategy tha an hman thiam i Pu Nothankap kong CNF cathanh(2007) kha khuate kip an phawt hna ahcun Pu No tapeh pawl an cawl khawhnak ding lam a um bak lai lo.\nRelchih>>>>>> US he ai rem lo taktak mi Russia President Putin A Rammi nih Kan duh lo tiah minung 60000 leng nih duh lonak an langhter. Russia ram President a simi Putin cu a rammi mipi nih kan duh lo tiah an langhter hnawh cang. President Putin le Mipi cu atubantuk in langsar in duhlonak an langhter Bal lo. Asinain atu cu, caan saupi chung ah a voikhatnak bik Russia khualipi a si mi Moscow leng ah rammi nih an Russia president Putin kan duh lo tiah an langhter mi a si.\nAtu bantuk in duh lonak an langhternak Hmu cu Russia ram Nichuak lei hmun ah a si. Putin duh lonak an langhternak hmun ah mah bantuk in minung Tam nih Cozah a siloah President le Organization tibantuk duh lonak an langhter nak ah mah bantuk in minung Tam nih an langhter Bal lo. Atu Khabarovsk I duh lonak an langhter mi cu minung tam bik duh lonak langhternak a si tiah an chim.\nRussia mipi nih duh lonak an langhter mi ah “Putin chuak ti le “Furgal ca ah zalonnak” tiah an au. Atu bantuk an au hnawhnak a ruang cu, Putin cozah nih Governor Sergei Furgal hi ramrian kong ah aa thlaak tuk tiah an tlaih ruang ah a si tiah an ti.Governor pa hi Putin cozah a dotu (opposition) Party the Liberal Democratic Party of Russia chungtel le aiawhtu a si.\n2004 le 2005 ah mi thah ding in awdar na rak pek hna tiah cozah nih an tlaihmi a si nain tulio Russia i a linsa tukmi Putin nih amah tein thih hlan president ttuan khawhnak Phunghram aa sermi kong a sawisel tuk i mipi nih an uar caah mah ti an tuahmi a si tiah mi tampi nih an ruah.\nLawmhpi Cio Hna Usih: Bawipa Thawngin Dr. Pari Cu Damhnak (Negative) Si Cang


Pasaltha Rual Hna SAC Ralhrang Hna Doh Ding In An Rak I Thok Ni Le Kong Lam Theih Cu Ngaih Chia Tuk e – Chintanbo\nPasaltha Rual Hna SAC Ralhrang Hna Doh Ding In An Rak I Thok Ni Le Kong Lam Theih Cu Ngaih Chia Tuk e\nApril 29, 2022 admin THAWNGPANG 0\nRalkap cawnnak thlakhat chung kan laak i kan dih hnu 2021 April 28 zaanlei suimilaam 3:00PM Camp Victoria in Hakha lei ah CNA minung 18 le CDF Hakha minung (a zat ka philh) hna he Hakha lut dingin hriamnam he kan rak i thawh. UCCF Pastor Rev. Tluang Hre nih thla an rak kan campiak.\nA voi khatnak ralram kan rak kal lai a si ca ah biakinn hmai in CNA kan nulepa hna nih mitthli tla pah in an rak kan thlah. Ruah siamsiam tein a sur. Khual lam let awk a that lo ca ah kan rak pah chih. Cuticun kan kal i, Tlangkhua kan phak hrawng ah khua a mui cang. Kan motorcycle a rawk i Tlangkhua pawng ah kan rak chiah.\nKhuallam kan peh than, Tiahdai lampial kan phak ah khua a mui tuk cang. Lam a chia, lam a nal. Ruah nih a chei lo ca ah vawlei a khut ning ti awk a tha lo. Suimilaam 11:00PM hrawng Falam Peng Lungtar le Tal khua karlak (Tal kan luh lai) ah ralkap motor a ngan mi pahnih le palek motor a hmemi pakhat nih an van kan fuh thluahmah kan hmuh.\nKan hmaikal a si mi mithi kan naupa Salai Phun Sang nih, Eh.khah.an SAC ralhrang an rak kan fuh hih kir zok uh kir zok uh, a kan ti i rianrang takin kan ratnak lam cia in kan kir. Lampi cun lamchak le lamthlang in kan bawh hna. Minung i thah timi zaan mang hmanh ah manh lomi meithal kan tlaih a voikhat a si tik ah kan tha a kan therh.\nNu pakhat te nih a rak kan zulh (zoh ah zaang a fak. A hmai thikhal in a khat dih.Keile bang cu minute 30 hrawng kainak tlang (a cho ning a mak) min 5 ah ka phan manh (ka meithal, AK Kuan 1500 le ka bag kai put pah). Kan hawipa pakhat AK zuun 5 bak cu cho ahcun ai kai pi ve keimah nakin a rang deuh.\nMeithal kan tongh ka bak cu si kaw kuan rawn hmanh kan i harh rih (thinphan rawltam a si rih). Kan motorcycle lamthlang a remnak poh ah kan nawk dih. Cuticun caan sau nawn kan bawh hna.an rak chuak lo,Aaa.hihi kan i palh maw a si hnga an rak chuak bal lo e,kan ti i khuami kan chawnh hna. Khuami nih le kan hmu hna lo ti a si. Um. a fiang an kan rat hnawh ko kan ti i kan bawh rih hna.\nKan chawnh than hna i motor cu an len cang an kan ti le kan bawh hna nakin cun kan chuak i Tal lei ah kan pang. Suimilaam 12:00AM hrawng si cang. Thlanrawn tiang khi Hakha CDF nih an rak kan don. Kan paw a tam tuknak ah kan hmuh mi poh ei kan i tim rawh.Thlanrawn in kan khuallam cu slm 1:30AM hrawng in kan peh than. Hriamnam he uniform he kan si tik ah lampi in kan kal ngam lo.\nThlanrawn khuataw in kan kal i lam a chiat tuk ning hi chim pit bak si (lam kan i sam pah). A chuk caan ahkhin kan hmur nih kan paw tawng deeng tiang a chuk. A cho caan ah le kan paang nih kan cal a dai deeng (perh pah mu). Lam a bit tuk ning hi caku cung i suai chom mi a loA lam hi a chiat le a bit lawng si lo. Ai kual tuk meisei hoi. Thlanglei zoh sual ahcun lungtur in rilh thluahmah ding tluk khin a sang.\nSlm 3:00AM hrawng ah khua pakhat kan pha. Lam a chiat tuk tik ah kan motorcycel a rawk dih. Hakha a naih pah cang. Kan kal than i khua pakhat kan pha. Mino nih zaanriah an rak chumh i kawbi meh he. Pawtam tuk lung cu si kaw. a bel tiang kan liah dih (a nuam bak hoi.).\nSlm 6:00AM ah Hakha pi cu kan pha. Zaan khuadei kan kal tik ah kan baa kan mit a ku. Kan naupa Phun Sang (tleicia) hna cu a cycle khalh pah in ai hngilh i luti hor ah a rak tlu. Hakha kan luh ahhin ralhrang nih Gate an hngah ka cu si kaw. an kan hmuh tung men ko la. nain zei an rak kan ti lo.\nHakha kan hmuh lonak zong cu a sau le khua a dei Hakha kan luh cu kan batnak vialte kan philh dih (Hakha pi kan zoh ah).Ni hnih hrawng kan i din le mission ngeih ding timhlam kan tuah. A hmun kan zoh. a sining kan i chim hna.Khuachung ah meithal he zapi hmuh in kan rak kal.\nLamkam in mipi nih an kan don ti rawl tangka a phunphun an kan pek. an tap an mitthli a tla.A sau cang ca ah ka peh than te lai… 2021 May 2 kan mission kong.Crd: SaLai Tluang Te.\nRelchap Aihre hi zeitluk in dah minung kan ca ah a that nak kong.Aihre cu sii caah a tha ti cu kan hngalh dih mi le kan theih dih mi a si ko. Catialtu zong pawfah ruangah aihre hang a rak dingbal ve mi ka si i a that ngai mi keimah hrimhrim nih ka theih. Aihre hang hi dinka ahcun a dolh a har ngaingai mi a si ko nain a dingbal mi nih cun a thatnak nan theih ve cio lai tiah ka zumh.\nAihre haileng-darkeu cheu hrawng kha cawhnuk hraikhat chungah cawhchih i zan ih lai ah dinnak nih mitkum cim tein ihkhawhnak dingah bawmtu tha ngai a si. Nichiarte caan hman tein dinpiak khawh ahcun pum thazang zong a thawnter i cancer zawtnak tiang hmanh a runven khotu a si. Aihre hang dinnak nih a chuahpi mi ngandamnak pawl tangah kan rak langhter lai.\nThin A Thianhter- Aihre hang dinnak nih thin kha a thianter pin ah Thin chungah a um mi thau pawl le acid dat pawl a runven piak. Cu ruangah Thin nih rian a tuan ning a thatter i takpum chungah a herh lo mi pawl a chuahterpiak.\nBacteria Rungrul Pawl A That- Bacteria rungrul le a dang pawl zong aihre hang nih a tuk hna, cu pin ah kik tlaih zawtnak le hrawmfah pawl zong ah a tha ngai mi kokek sii phunkhat a si.Cancer a Runven Khawh- Aihre hang caan hman tein din piak nak nih titsa cawrh mi cancer si nak dingah a bawmchantu pawl kha Aihre nih chuak lo dingin a tuk khawh.\nRihzan A Zawrter- Aihre hang hi Takpum chungah a um mi thau pawl rianrang tein zawrnak dingah bawmchantu a si ve. Cu ruangah aihre le cawhnuk cawhmi kha caan hman tein din piak nak nih takpum chungah a funtom mi thau pawl um lo dingin a runven piak i rihzan kha a kaiter ti lo.Ruh A Fehter- Aihre ah Calcium le vitamin dat tampi a telmi a si caah takpum chungah a um mi ruh pawl a fehter.\nKal Damnak Kong Relchap: Minung kan nunnak ah ngandam hi a biapi taktak mi a si. Cu ve bantuk in kan kal hi minung kan damnak caah a biapi taktak mi asi. Kan Kal nih zun chuah ning a thatter lawng siloin a dang kan chung thilri caah a tha lo mi pawl a chuahtu a si.\nCu pin ah kan thi a hmantertu a si. A fawinak in kan chim ahcun kan kal hi kan pum ngandamnak ding caah a biapi ngaingai mi a si. Cu ruangah kan kal (kidney) a rawhtertu kan tuah lengmang mi thil kan theih i kan hngalh ahcun kan hrial khawh lai. Kal a hrawktu kan tuah lengmang mi phun 8 a tangah kan van langhter hna lai.\nTo-thut tuk Ruang- Na thi level a hman nak ding le na thi a hman khawhnak dingah takpum cawlcanghter pah lengmang a hau. To-thuttuknak nih kal rawh khawhnak 30 tiang a karhte. Zung rian a tuan mi hna nih nikhat ah suimilam 8 chung to-thut buin rian a tuanmi na si ahcun inn na phak hnu ah takpum cawlcanghnak tlawmpal tel na tuah piak ah a tha.\nMitku Cimlo-Mitku cim tein ihnak kal kha a damter i kal nih rian caan hman tein a tuan khawh. Mitku cimlo in um nak nih kal riantuan ning a fumter ii ngandamnak ca zongah a tha lo.\nKhah Min Aung Hliang Cu Sungzatlak Nak Fak Ngai In Tuar Ko Cang Hi.\nKhah Rel Ve Hrimhrim Uh Lian Bawi Nih CNA Le CDF Kog Lam Tial Mi Cu.


FALAM PENG KHUA HNIH RALZAAM DIRHMUN IN AN UM – The Chinlung Post\nFalam Peng kahdohnak ruang ah pawngkam khua khua hnih ralzaam dirhmun in an um.2021 July 20 Falam peng chung CDF ralkap le SAC ralhrang (mithat phu) kahdohnak ruang ah pawngkam khua a si mi Tlangzar le Tal khuami hna cu ralzaam dirhmun ah an dir tiah tiah theih a si. July 20 ni ahhin suimilaam 3:00PM hrawng ah voi khat le suimilaam 5:30PM hrawng ah voi khat a si i hi kahdohnak ruang ah minung a thimi le aa hliam mi fiang in theih a si rih lo tiah kan theih.\nHi kahnak hmun ah a ra mi hi an dihlak ah buakthlak in minung 80 hrawng an si tiah khuami nih an chim. Atu khua chuah takin a zaam mi khua hna hi an khua hnih fonh in minung 500 tluk an si tiah kan theih. Cun, khuami hna chung in minung pahnih an thawngpang theih a si rih lo. SAC lei nih an tlaih hna i si lai tiah khuami hna nih an zumh.2021 July 21 tuzing suimilaam 7:30 Mindat CDF ralkap le SAC ralhrang kar ah kahdohnak a chuak ve tiah theih a si. Credit: The Hakha Post\nThawngpang dang:Kawlram ah Kum 77 asi cang mi tarnu pakhat cu covid zawtnak in damnak tlamtling a hmu. Adamnak konghe pehtlaiin mipi sin ah a chungkhar a fale hna nih an chimmi cu kapi a dam lo hnu nihnih ah thilrim a thei lo. Thilrim a theih lo hnu in rawl zong a ei duh ti lo i, lungdong ngai in a um. Kannih a chungkhar pawl zong kum upa a si cang tikah kan thin aphang tuk ve.


Pathian Duhmi Tipil Innak: Thiangthlarau In Tipil Inglo Mi Nih Cun Thiangthlarau Hmuhsaknak An Ngei Kho Lo – Chin World News Evening\nMatthai 2:11: Nan sualnak nan I ngaichih cang ti hngalhnak ah kei nih cun tipilnak kan pek hna; sihmanhsehlaw ka hnu I a ra lai ding pa nih cun Thiang Thlarau le mei in tipilnak an pek hna lai.\nPathian Duhmi Tipil Innak: Tuzing ni ceu dawh ah lawmhnak he can sung a kan phak ter than tu cungnungbik, thangthat awktlak, kan Pathian a min thiang thangthat si ko seh. Bawipa he nun cu a nuam i a nuam hringhran. Vawlei harsatnak phunzakip chung ah hnangamnak a kan petu kho tu thiangthlarau nih a thar in lam ka hmuhsak than ko seh. Pathian biathiang i hrawm than hna usih:\nBawipa nih a bia thluachuahnak kan pekpiak ko seh. Khrih ah dawtmi u le nau hna: ngai hmanh usih, Johan nih cun ti in tipilnak a rak pek hna sihmanhsehlaw kan Bawipa Zisuh Khrih tu nih cun thlarau in tipilnak a kan pek. Hi tipilnak a ingmi hna cu Khrih thihnak le thawhthannak aihram mi hna hi kan si. Cu cu a nungmi zumhnak aihrawm mi hna nun kha chim duhmi a si. Khat lei in kan chim a si ahcun a zumhnak kha tuahsernak in a langhtermi nun kha chim duhmi a si. Biatak a si mi Kri chung i nunnak hram kan sih khawhnak dingah cun thiangthlarau in tipilnak ngeih kan herh.\nThiangthlarau in tipil a inglo mi nih cun thiangthlarau lam hmuhsaknak kha an ngei kho lo i Khrih cu a dawt in an daw kho lo. Khrih dawt kan ti mi cu a nawlngaih hi a si ko. A cheu nih Khrih cu ka khamhtu le ka Bawipa ah ka cohlan ko nain a nawl a ngaih tunglo ahcun a chung ah thiangthlarau in tipilnak an ngeih lo caah a si i a zumhning kha Pathian bianing in zumhnak hman a si lo ti kha a tuahsermi nih a langhter. Khrih duhnak kha an tuah kho lo, phundang in kan chim ahcun an chung ah tuah kho tu Thiangthlarau an ngeih lo caah a si.\nKan Bible thiangah Thiangthlarau tipil innak hi Matthai 2:11, Mark 1:8, Luke 3:16, John 1:33 Lamkaltu 1:5 ah le 11:16 ah kan hmuh hna. Thiangthlarau in tipil a ing cang mi nih cun an nunnak dihlak kha Bawipa an pek i chung lei ah thiangthlarau in tipil an innak thawngin an chung ah a nungmi thiangthlarau thawnnak nih cun a uk hna i taksa in a ra mi thawnnak siloin chunglei in a ra mi Thiangthlarau thawnnak in le nunnak dihlak pek in Pathian rian kha an tuan i a sunparnak an langhter. Minung sining kha a huat i Khrih sining tu ahkhan ai lawm. Biaktak ah a lung ai lawm i sualnak kha a fih. Pathian biathli kha tha tein a hngalh i Khrih ah a nunnak a bunh caah vawlei nih a cung ah nawl a ngei ti lo i raltha tein Pathian sunparnak a langhter.\nDawt mi u le nau hna, hi bantuk in kan nun kha Thiangthlarau nih uk in Khrih biatak chungah kaar kan hlan khawhnak dingah cun Thiangthlarau in tipil in kan herh. Thiangthlarau in tipil in a duhmi vialte nih cun sertu kan Pathian bia kha nunnak lamhruaitu ah hmang in, biatak chung ah kan nunnak thup in, minung sinak kha Khrih in thah cikcek ta lo ahcun chung ah thiangthlarau nih hmunhma a la kho lo (a nung kho lo). Cu ti cun thiangthlarau nih kan nun a uk hnu lawngah cu thiangthlarau lila nih cun a ral a si mi vawlei duhnak kha doh in a pa a si mi Pathian duhnak kha a tuah caah Pa Pathian sunparnak kha nifatin te a hmuh zungzal i lawmhnak in a khat. Bawipa nih kan dihlak caah thluachuahnak kan pekpiak ko seh.\nJohn 3:10: Pathian nih an tuahmi kha hmuh i an ziaza thalo an hlawt kha a hmuh tikah aa ngaichih i an cungah ka thunter lai a timi thatlonak kha a tlunter than lo.


Mai Teresa Sui Ngun Tling Nih 2018 Miss Thantlang People Choice A Ngah - THE CHINLAND POST\nMai Teresa Sui Ngun Tling Nih 2018 Miss Thantlang People Choice A Ngah\nThe Chinland Post| 2018 October 23| Avoi 1nak 2018 Miss Thantlang Online vote peknak caan cu October 17 in 23 tiang lawng an onh. October 23 chun suimilam 12:00 in online vote peknak an phih cang. Online vote peknak ah Like le share a tambikmi cu Mai Teresa Sui Ngun Tling a si caah amah nih People Choice laksawng a ngah tiah tuanvo ngeitu sin in kan theih.\nMiss thimnak taktak cu October 24 (Tho) zan ah an tuah lai. Atu online vote peknak hi cu miss thimnak caah zeihmanh lai a rel lo, People Choice ca lawng ah tuahmi a si.\nOnline vote peknak in like le share a tambikmi minung pali cu; Mai Teresa Sui Ngun Tling (like 560 le share 853), Mai Siang Chin Tial (like 246 le share 820), Mai Anita Ngun Chin Tial (like 435 le share 609), Mai Ni Din Par (like 543 le share 534) an si. People choice cu mizapi (online vote peknak) thimnak in tuah a si caah like le share a tam bikmi Mai Teresa Sui Ngun Tling nih a co ko cang tiah tawlreltu Mai Rem Hlei Par sin in kan theih.\nMiss thimnak caah laksawng phunli an tuah. 1). Winner, 2). 1st runner up, 3). 2nd runner up, 4). People Choice an si. 2018 Miss Thantlang zuamnak cu tukum hi avoi 1nak TYA tawlrelnak in an tuah a si. Thantlang khuapi chung sangkip in an i zuam cio tiah kan theih.\nAhodah winner a co lai? Ahodah a hmasabik tuanbia tialtu Thantlang Miss a si lai?\nPrevious Mizo Nu Pawl Miphun Dang Vat Ahcun Miphun Sinak Hnon Ding In YMA Nih An Hal\nNext Thantlang Tho Paih Champion Laksawng Singkhat le Lai Puan An Pek Lai


Hla 127—Zei Bantuk Minung Dah Ka Si Awk A Si | Khrihfa Hla\nREL KA DUH Abkhaz Holh Acholi Holh Africa Holh Akha Holh Albania Holh Altai Holh American Kut Holh Amharic Holh Amis Holh Arab Holh Armenia Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Changana (Mozambique) Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chol Holh Chopi Chuukese Holh Chuvash Holh Cibemba Holh Cinyanja Holh Citonga Holh Croatia Holh Damara Dangme Holh Dayak Ngaju Denmark Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Ewondo Faeroese Holh Fang Fiji Holh Finland Holh Fon Holh France Holh Fulfulde Holh (Cameroon) Ga Holh Garifuna Holh Georgia Holh Germany Holh Ghomálá’ Gitonga Gokana Holh Grik Holh Guarani Holh Gun Holh Haiti Creole Holh Hausa Holh Herero Holh Hiligaynon Holh Hindi Holh Hiri Motu Holh Hungary Holh Iban Holh Ibanag Iceland Holh Igbo Holh Iloko Holh Indonesia Holh Isoko Holh Italy Holh Japan Holh Javanese Kabiye Holh Kabuverdianu Kachin Holh Karen (S'gaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kosraean Holh Krio Kurdish Kurmanji (Caucasus) Kwangali Holh Kwanyama Holh Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Medumba Holh Mingrelian Mirang Holh Mixe Holh Mixtec Holh (Guerrero) Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh Ndebele Holh (Zimbabwe) Nepal Holh Ngabere Holh Ngangela Ngiemboon Nias Holh Nigerian Pidgin Norway Holh Nyaneka Holh Nyungwe Nzema Holh Oromo Holh Ossetian Holh Otetela Holh Otomi Holh Palau Holh Pangasinan Holh Papiamento Holh (Curaçao) Pennsylvania German Persia Holh Pidgin (Cameroon) Pidgin (West Africa) Poland Holh Ponapean Holh Portugal Holh Portugal Holh (Portugal) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Holh Roma Holh (Masidonia) Romania Holh Romany (Macedonia) Cyrillic Ronga Runyankore Holh Russia Holh Russia Kut Holh Samoa Holh Sangir Sango Holh Saramaccan Holh Sena Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Shuar Holh Sidama Holh Silozi Holh Sinhala Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Sweden Holh Tagalog Holh Tahiti Holh Tamil Holh Tarahumara Holh Tarascan Holh Tatar Holh Telugu Holh Thai Holh Ticuna Tigrinya Holh Tiv Holh Tlapanec Holh Tojolabal Holh Tok Pisin Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Tzotzil Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Venda Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yemba Yoruba Holh Zapotec Holh (Isthmus) Zulu Holh\nZei Bantuk Minung Dah Ka Si Awk A Si\n1. Ka nunnak caah hin, kaa lawmh langhter awk\nJehovah, zei laksawng dah kaan pek ṭhan khawh lai?\nNa Bia thlalang in ka lungthin ka zoh tikah;\nKa chunglei sining fiang tein hmuh awk ka bawm.\nNa rianṭuan awkah ka nunnak kaa pe cang,\nKa rian a si caah ti men in ka ṭuan lo.\nKa lungthin dihlak in kaa thim i ka ṭuan;\nBawipa, na lung lawmhtertu si ko ning.\nZei bantuk minung dah siter na ka duh\nKa hngalh nakhnga tuaktan khawh awkah ka bawm ko.\nNa cung zumhtlakmi, an cungah zumhtlak na si;\nPathian na lung aan lawmhtertu ka siter ko.\n(Salm 18:25; 116:12; Ptb. 11:20 zong zoh.)\nZei Bantuk Minung Dah Ka Si Awk A Si (Hla 127)


CHIN MIPHUN HRUAITU DINGAH PATHIAN NIH CHITI A THUH MI A SI – The Chinlung Post\nCatialtu:Suangte Varparh Veng. PaThian ih Chin miphun in hruai tu ding ih,a hriak thih mi pu No Than Kap. A miphun hrangah ti in a aw neih sun suah in a rak au rero nan, a mipi pawl in kan zum ngam thei lo ih a thu ziangah kan rel si lo ih,Thih lo nak le har lo nak ah kan thi in kan har phah rori kan thupi ah kan lut mei ding, kan ram cu Ralkap in aana an ting ih sin.\nThawngpang dang.Ngaihchiatnak Thawng. Rawl-ulh in thla a camnak ah a nunnak a liam. Nungak V.Lalsangzuali Masangi tiah auhmi cu Ni 67 chung rawl ei loin thlacamnak in caan a hmang. Amah hi zunthlum zawtnak angeimi zong asi i, Ataksa nih a tlinh lo caah Nizan zanlei amuih hnu ah khan Civil Hospital ah chiah a si i, tuzing suimilam pali hrawngah a nunnak a liam tiah thawngthanhnak an tuah.


Biaceihtu 1 (Judges 1)\nBiaceihtu Hna timi cauk hi Israel mi nih Kanaan ram ah an luh i khuasak hram an i thawk in siangpahrang an ngeih tiang caan karlak kong kha a si. Hi cauk chungah a tam bik kan hmuhmi cu an phun hruaitu hna biaceihtu timi hna rian ṭuannak kong kha a si. Hi hruaitu hna hi ralkap hruaitu an si deuh i biaceihtu ti nakin ralkap hruaitu ti ah ahmaan deuh hnga.\nHi cauk cawnpiaknak ngan bik pakhat cu Israel mi hna hi an nun khawhnak caah Pathian an i bochan a hau i Pathian cungah zumhawktlak loin an um paoh ah rawhralnak an tong ti hi a si. Asinain cu nak hmanh in a biapi chinchinmi pakhat cu, an Pathian sinah zumhtlak loin an um i rawhralnak nih a tlunhnawh hna hnu hmanh ah, Pathian nih a mi hna cu an i ngaihchih paoh ahcun ngaihthiam le khamh kha a duh zungzal i aa tim zungzal ko, ti hi a si.\nJoshua thih tiang thil a cangmi hna 1.1—2.10\nIsrael biaceihtu hna 2.11—16.31\nThil dangdang a cangmi 17.1—21.25\nJudah le Simeon Nih Adonibezek An Tlaih\n1Joshua a thih hnuah Israel mi nih Bawipa kha an hal i, “Kanaan mi hna kha doh awkah ahodah kan caah a hmasa bik ah a kal lai?” tiah an ti. 2 Bawipa nih, “Judah a hung kal lai; zohhmanh u, ram cu amah kut chungah ka pek cang,” tiah a ti. 3Cun Judah nih a unau Simeon sinah cun, “Kanaan mi kha kan hung doh hna nakhnga, keimah covo ram ah cun hung ka kalpi tuah; cun cu bantuk ṭhiamṭhiam in kei zong nih na covo ram ah cun kan kalpi ve lai,” tiah a ti. Cucaah Simeon nih a hun kalpi. 4Cun Judah cu a hung kal i Kanaan mi hna le Periz mi hna cu Bawipa nih an kut chungah a pek hna i Bezek khua ah an mi sang khat an tei hna. 5Bezek khua ah cun Adoni-bezek an hmuh i an doh i Kanaan mi le Periz mi cu an tei hna. 6Adonibezek cu a zam; sihmanhsehlaw an dawi i an tlaih i a siapi hna le a kepi hna kha an tan. 7Cun Adonibezek nih cun, “An siapi hna le an kepi hna tan a simi siangpahrang sawm sarih nih ka cabuai toiah rawl ṭiltlawt an char tawn; ka rak tuah bangin Pathian nih a ka rulh ve cang,” tiah a ti. Jerusalem ah an ratpi i khika ah a thi.\nJudah Nih Jerusalem le Hebron Khua A Lak Hna\n8Cun Judah mi nih Jerusalem cu an doh i an lak i vainam in an sam cikcek i khuapi cu mei in an khangh. 9Cun a hnuah, tlangram le Negeb le rawnram i a ummi Kanaan mi hna kha doh awkah Judah mi hna cu an ṭum. 10Cun Hebron i a ummi Kanaan mi hna cu Judah mi nih cun an fuh hna i Sheshai le Ahiman le Talmai kha an tei hna. (Hebron cu, hlanah cun a min ah Kiriath-arba a si).\nOthniel Nih Debir Khua Kha A Tei i Aksah Kha A Co\n11Khika in Debir i a ummi kha an hei fuh hna. Debir cu, hlanah cun a min ah Kiriath-sefer a si. 12Cun Kaleb nih, “Kiriath-sefer kha a chim i a la khomi cu ka fanu Aksah kha nupi ah ka pek lai,” tiah a ti. 13Cun Kaleb nau Kenaz i fapa Othniel nih a lak i a fanu Aksah cu nupi ah a pek. 14Cun Aksah cu a sinah a rat tikah Othniel cu Aksah nih a pa kha ram hal awkah a fial; Aksah cu a laa cungin a ṭum i Kaleb nih a sinah, ‘Zeidah na duh?” tiah a ti. 15Cun anih nih, “Laksawng pakhat in ka pe tuah; Negeb ram chungah na ka chiah caah tiput zong ka pek chih tuah hna,” tiah a ti. Cun Kaleb nih chaklei tiput hna le thlanglei tiput hna kha a pek chih.\nJudah le Benjamin Nih An Teimi Khua Hna\n16Cun Moses pu, Ken miphun a simi i a tefa hna kha ungkung khua in Negeb chung i a ummi Arad pawng i a ummi Judah ramlak ah khan Judah mi hna he an hung kal i an lakah cun an hung um. 17Cun Judah cu a unau Simeon he an hung kal i Zefath i a ummi Kanaan mi hna cu an hung tei hna i an hrawh cikcek. Cucaah cu khua min cu Hormah ti a si. 18Cun Judah nih Gaza le a pawngkam ram. Ashkelon le a pawngkam ram le Ekron le a pawngkam ram hna zong cu a lak hna. 19Cun Bawipa cu Judah sinah a um i tlangram i a ummi hna cu a dawi hna, sihmanhsehlaw rawn i a ummi hna cu, thir rangleng hna kha an ngeih caah an dawi kho hna lo. 20Cun Moses nih a rak chim bang khan Hebron cu Kaleb an pek i Anak fapa pathum hna kha, cu ka cun a dawi hna. 21Sihmanhsehlaw Benjamin mi nih Jerusalem i a ummi Jebus mi kha an dawi hna lo; cucaah nihin tiangin Jebus mi cu Benjamin mi hna he Jerusalem ah an um. *1:21: Jos 15:63; 2Sam 5:6; 1Cha 11:4\nJosef Hrin Nih Bethel An Tei\n22Josef hrin hna zong nih Bethel an hung doh i Bawipa cu an sinah a um. 23Cun Josef hrin hna nih cun Bethel kha ngiatthlai awkah mi an thlah hna. (Cu khua min cu, hlan ah cun Luz ti a si). 24Cun mingiathlaitu hna nih cun mipa pakhat khua chungin a chuah kha an hmuh i, “Zaangfahnak in, khua chung luhnak lam kan hmuhsak tuah, cun nangmah cu ṭha tein kan in ti ve te lai,” tiah an ti. 25Cun khua chung luhnak lam cu a chimh hna; khua cu vainam in an sam cikcek, sihmanhsehlaw mipa le a innchungkhar vialte cu an thlah hna. 26Cun cu pa cu Hit mi ram ah a kal i khua pakhat a tlak i a min ah Luz a sak; nihin ni tiang hin mah cu cu a min a si ko.\nManasseh le Efraim Nih An Teimi Khua Hna\n27Manasseh nih Beth-shean le a khuate hna i a ummi si hna seh, Taanak le a khuate hna i a ummi si hna seh, Dor le a khuate hna i a ummi si hna seh, Ibleam le a khuate hna i a ummi si hna seh, Megiddo le a khuate i a ummi si hna seh, a dawi hna lo; sihmanhsehlaw Kanaan mi hna cu cu ram ah cun an i benh peng ko. *1:27-28: Jos 17:11-13 28Israel mi cu an hung ṭhawn tikah Kanaan mi hna cu hnekmi rian an ṭuanter hna, sihmanhsehlaw an dawi dih cikcek hna lo.\n29Efraim nih Gezer i a ummi Kanaan mi kha an dawi hna lo; sihmanhsehlaw Kanaan mi cu an lakah Gezer ah cun an um ko. *1:29: Jos 16:10\nA Taang Rihmi Phun Hna Nih An Teimi Khua Hna\n30Zebulun nih Kitron i a ummi si hna seh, Nahalal i a ummi si hna seh an dawi hna lo; sihmanhsehlaw Kanaan mi hna cu an lakah an um ko i hnekmi rian kha an ṭuan.\n31Asher nih Akko i a ummi si hna seh, Sidon i a ummi si hna seh, Ahlab i a ummi si hna seh, Akzib i a ummi si hna seh, Helbah i a ummi si hna seh, Afik i a ummi si hna seh, Rehob i a ummi si hna seh a dawi hna lo; 32an dawi hna lo caah khan Asher mi hna cu Kanaan mi hna lakah cun an um ko.\n33Naftali nih Beth-shemesh i a ummi si hna seh, Beth-anath i a ummi si hna seh a dawi hna lo, sihmanhsehlaw cu ka ram i a ummi Kanaan mi hna lakah cun a um; sihmanhsehlaw Beth-shemesh le Beth-anath i a ummi hna cu an caah hnekmi rian ṭuanpiaktu ah an cang.\n34Amor mi nih Dan mi hna cu tlangram ah an dawi ṭhan hna, rawn i rung ṭum cu an onh hna lo; 35Amor mi hna cu Har-heres, Aijalon le Shaalbim ah cun an i benh peng ko, sihmanhsehlaw Josef hrin hna kut cu an cungah a rit i hnekmi rian ṭuanpiaktu ah an cang. 36Cun Amor mi hna ramri cu Akrabbim i hung kainak le Sela le a cunglei in a kal.


Mizaw Thar Case 182 Kan Thlop Tti Rih Hna Lai: By Lal Pek Lian – Chin 11 News\nMizaw Thar Case 182 Kan Thlop Tti Rih Hna Lai: By Lal Pek Lian\nCoronavirus zawtnak rungrul nih December 2019 in vawlei pi a kan zawtpi, mi tamtuk a kan zenpi. Ttih a nung, kan thin zong a phang ngai ko. Mi tamtuk nunnak a lak hna. WHO le bang nih cun hi zawtnak rungrul hi a lo kho ti lai lo a ti tik ah kan tha a hun a chia pah nain ruahchannak cu kan ngei ko. A ruang cu ngandamnak lei rianttuantu hna le mizapi kan i bawm hna i zawtnak kan thlopning, kan i runvenning a ttha kho chin ve lengmang i teinak tampi kan hmuh cang.\nKhamnak sii (vaccine) zong Pathian nih a kan pek cang naklai thla camnak in zaangfah nawl peng ko hna usih. Flu timi tlangrai in minung tamtuk an rak thi lo, flu cu a lo thai kho ti lo nain sizung lei nih an kan thlop khawh ko. Covid-19 zong hi a rauh hlan ah fawi te in an kan thlop, an kan ven khawh te ko lai.\nCase 150 kan fanu zong voi hnih tiang negative a si cang i Hakha sizung in a ttum kho cang, zohfel in a um rih, a dam thai lai kan zumh. Atu Malaysia in a rak tlungmi Case 182, kan nau pa zong Pathian nih ngandamnak pe hram colh ko sawhseh! Thantlang khua an i venning, Thantlang sizung le Hakha sizung komh in an kan thlop piak lai i a rauh hlan ah result ttha kan hmuh khawh lai kan zumh. Pumpek le nunthap in hmaisuang ah mizaw a thlop tu sibawite, sayama te, le ngandamnak lei rianttuantu vialte hna nan cungah kan i lawm tuk.\nMizapi zong nih thlacamnak le a herhmi chawva thilri timhpinak, ei-din lei zohpinak lei in ttanpi rih hna usih. Mizaw thlop lio ahcun aho hmanh zai chiat siseh mu! Hi capar in zaangfah nawl kan duhmi hna cu kan naupa Case 182 a kong hi kan theih zong theih lo zong ah confidential timi zulhphung upatnak he veng ve hna usih. Media thawngzamhnak chungah mual kan pho lo ding a biapi tukmi a si.


415 S Dishman Mica\nRetail property on S. Dishman Mica.\n+/-6,000 SF free standing retail building on a +/-.43 acre parcel (to be verified) at 728 South State Street, Ukiah, CA 95482 (Ukiah is Mendocino County…\n10,484 SF Office Building\n570-1,800 SF Avail\nOffice complex has street signage available and is gated at night for extra security. Additionally there is a large off street parking lot for clients…\n12,505 SF Office Building\nSprinkler system covers utilities room.\n11,394 SF Industrial Building\n1,950-7,320 SF Avail


HomeLIFESTYLEA Fanu College Luh Khawh Nakhnga Zik a Nawhtu US Actress Thongthlak Tong\nSeptember 14, 2019 CNJ LIFESTYLE\nA fanu college a luh khawh nakhnga ziknawhnak a tuahtu American actress Huffman\nA fanu college a luh khawh nakhnga $15,000 hmang in ziknawhnak a tuahtu American Actress Felicity Huffman cu ni 14 thongthlak ding in le suimilam 250 chung zatlang rian tuan ding in dantat a si pin ah $20,000 liam ding in dantat chap a si, tiah theih a si.\nActress Huffman fanu Sophia Macy cu college luh khawh nakhnga SAT caminpuai a phi i, a phitmi mark remhpiak ding in hringtu a nu Huffman nih William Singer timi pa cu May thla ah khan $15,000 a rak phalh.\nRemhpiak chommi mark cun Macy cu Yale University, Georgetown University le Stanford University tibantuk pawl ah luhnak nawl a hmu.\nHitihin Huffman nih a rak tuahmi hi a fanute Macy zong nih a rak thei lo. Macy i a nau deuh Georgia Macy ca zong ah mark remh ding in Huffman nih William Singer cu a chim chap.\nHuffman (orh) , a vapa le an fanule pahnih\nAsinain, Huffman nih a fanu hniang Georgia Macy mark cu remhpiak than lo ding in William Singer cu a thlauh than.\nHuffman nih, “Ka thiltuahmi cung ah zeihmanh i pheh awk ka ngei lo. Ka fanu siseh, ka vapa siseh, cun, ka chungkhar dihlak si hna seh, ngaihthiam kan hal hna. Cun, fimcawnnak ah tuanvo a ngeitu vialte cung zong ah ngaihthaim kan hal ko hna,” tiah a chim.\n“Abiapi khun in college luh khawh nakhnga biatak tein aa zuammi siangngakchia vialte le fale fimthiamnak tlamtling an hmuh nakhnga harnak phun kip a tuarmi nulepa nan zapi cung ah nawlpat kan duh hna. Rak ka ngaithiam hram u,” tiah Huffman nih nawlnak a tuah chap.


C.Ronaldo nu nih afapa Lungrawk nak achim. – Chin 7 News\nC.Ronaldo nu nih afapa Lungrawk nak achim.\nApril 17, 2019 admin SPORT 0\nVawlei cung bawlung chuihthiam minthang pakhat asi mi Cristiano Ronalnu nih cun ka fapa ka dawt tukmi Ronaldo hi alungrawk ngai ngai. Juventus caah bia taktein acawl ko nain, Juventus Knockout stage I, an um lio zongah nockout stage Goal vialte cu akhumh dih ko.\nA sinain Ajax sinah Goal hnih cu akhum nain, Ajax lei nih an tei caah semi final cu an kai kholo. Cristiano Ronaldo ahringtu nu Dolores Aveiro nih cun afapa tuan bia cu portuguese thawngzam asimi Abola achimh. Ka fapa hi alungrawk I, Final phan hi aduh cem mi cu asi tiah ati.\nHi hnu caah azuam than lai. ka sinah zeitin dah bia achim? Mom, I don’t work Miracles tiin achim tiah christiano Ronaldo anu Dolores Aveiro nih cun achim. nizan Ajax he second leg an chuih nak ah juventus nih cun teinak an hmu kholo I, Ronaldo long silo in player le Fans pawl zong an lung arawk ciau.\nAsinain Ronaldo lungrawk nak le tahnak cu anu nih hin atheihthiam paik ngai ngai. Ronaldo cu champion league king tiah an auh tawn mi asi I, cu lio ah mah ti bantukin Final phanpi kholoin aum caah a lungrawk khun nak asi. anu chim bangin Next one caah azuam than lai I, atunak fak deuh zongin azuam than lai.\nnghakchia nu nih anu sin i biahalnak atuahmi hi rakrel cio hmanh uh ahman bak mi asi tiah ka ruah\nCompany pakhat rian ah cun khuaruah bak asi ko.


Ralhrang Pawl Cu An Va Kah Hmasa Hna i Ceituk In An Thah Hna - TIMES OF CHIN NEWS\nRam le miphun caah nunnak aliam mi ralkap Sung Ye le Pwint Phyu cu thi cang ko hna hmanh sehlaw an phuhlam nak caah an hawile asi mi PDF nih hramhram in uk nak ala tu ralhrang pawl le Pyu Saw Htee pawl cu an va kah hna caah minung 25 an thi tia Tamu PDF nih cathanh an chuah.\nKah doh nak cu nizaan June (22) ni zingka suimilam 10:30 in athawk i Tamu pengkomh, Pan Thar khua ah asi i mah kah doh nak cu Tamu PDF lei nih an thawk hmasa mi asi. “Aluan cia mi caan ah Pyu Saw Htee nih an rat kah hna ruangah nunnal aliam mi ralkap Sung Ye upat pek nak caah le\nPwint Phyu khua ah nunnak aliam mi kan hawile caah phuhlam kan duh caah mah kah doh nak cu Sung Ye kah doh nak tiah min kan pek i kan thawk mi asi” tiah Tamu-PDF (tat-yiin-3) nih tuni ah cathan an chuah. Kah doh nak cu ralhrang nih motor (2) in bawmh ding in an rat ra ko nain lampi ah kan kham hna.\nKah doh nak cu zaanlei suimilam 4:30 tiang afak i ralhrang lei in minung 25 an thi i hliamhma tuar mi zong an um tiah kan theih. Cun PDF lei in pasaltha minung 5 nih fak tuk si lo in hliamhma an tuar ve. Sung Ye kah doh nak cu Tamu tat-yin 1, 2, 3 le Special Tassk Force nih an kah hna i Tamu PDF tat-yin 4 nih lampi ara mi an kham ve hna tiah kan theih.


Pu Ngun San Aung Sin Lawmhpinak Cakuat. Congratulations! – Chuncha News\nKawlram caan karlak hruainak(lakhruak hruainak ) i rian khinh na sinak cung ah lawmhpinak kan ngei. Na ka theih bal mi minung ka si lai lo tiah ka ruah. Roaland Thang ka si i, Japan ram ah sianginn kumli tluk ka kai hnu ah Tokyo khualipi ah a um mi IT college sianginn pakhat in degree ka lak hnu ah Japan cozah sin ah pawcawmnak rian an ram ah ttuan ding in nawlnak ka tuah hna i legal tein pawcamnak rian a ttuan cuahmah lio mi Kawlrammi, Na miphun hawi pakhat ka si ve tiah theihternak vun i tuah ta ka duh. Dawtnak lungput le dinfelnak he ram na hruai lai ti mi pin ah pumpak in a dang zeihmanh ruahchannak ka ngei lo.\nSoiseltu le dohtu tampi lak ah a ka dawtu le ttanhtu an um ve ko ti na theihnak ding ah minung pakhat ka rak i chap ve. Dohtu le soiseltu hna ruang ah thachiatnak na ngeih sualnak hnga lo thlacamnak in ka rak in bawmh ve lai. Cozah riansang na rak ttuan lio ah Lairam le Laimi phun ca i thilttha tampi na rak kan tuah piak mi cung ah upat hmaizahnak kan pek i, a thar in caanttha na ngeih tthan mi ca zong ah thilttha tampi na kan tuah piak rih lai tiah ruahchannak tampi ka ngei fawn. Upatnak he, Roland Japan


US Thimnak Aa Ningcang Lomi Kong Minung Pathum Nih An Chimmi – Chuncha News\nUS Thimnak Aa Ningcang Lomi Kong Minung Pathum Nih An Chimmi\nUS Thimnak aa Ningcang lomi kong minung pathum nih an chimmi: A lai ummi driver nih a chimmi: Wisconsin ah motor mawngmi ka si. Cakuatnak zung bawi nih Nov. 4 ah mee a thong inn kan philhmi a um, va kan laakpiak a ka ti. A ni a luan cang tung ka ti tikah, “a ni cu kan tuanhter (backdate) ko lai,” a ka ti. Atu tan thimnak hi ka chan chungah a biapi bikmi a si. Hihi keimah lawng nih i chiah in thlan khur luh ka duh lo.\nA hriang ummi driver nih a chimmi: October 21 ah New York in Pennsylvania ah mee a thong thong in an ka phurhter. Mee deu an si ko tiah ka zumh. A hriang nu chimmi: Republican mee kha Democrat mee ah an rel chih. Credit: Biak Vel\nArizona biaceihnak zung: Pima County ah Democrat candidate pakhat cio ca ah mee 35,000 an fonhpiak hna. Ralbawi Richard Waldron, cybersecurity expert, nih amah sin le Arizona thimnak lutlai dihlak sinah minhngalh lomi pakhat nih email a kan kuat cio.\nDemocrat pawl meeting an tuahnak a dikthlir tein le Pima County ah Democrat candidate pakhat cio ca ah mee 35,000 an fonhpiak ding in bia an ceihnak vialte a chim dih hna. “A mui aa langh i chiahserh biakamnak tuah te ko lai tiah kan i ruah chan. Cun hi tin vote an fonh hi election ni ah a si i ka hmuhchuah khawh te ko lai,” tiah Waldron nih a ti. Credit: Rev. Biak Lian Vel\nUS Thimnak: Computer Thiammi tampi nih Trump cu an dirpi cang!!! Trump ca ah cun teinak cu aa nai chin lengmang cang ko. CNN, ABC, CBSN, NBC, MSNBC tbk nih Trump legal team cu an sung, zei hmanh that hnemnak an chuahpi kho lo, ti in ni chiar an chim. Chim len ve ko hna seh. An media a nun nakhnga an chim peng ve pei a herh cu.\nAtu cu Pennsylvania biaceihnak zung ah Pension a la cangmi Ralbawi Phil Waldron zong nih tehte a khan ve cang. Amah cu Cyber Security Expert a si i thok-hlan-zi le konglam hlathlainak (intelligence le information) ah kum (30) a tuan cangmi a si.\nWaldron nih cun Cuba ram sungtthok bawi i a fapa kha bia a hal tikah Venezuela ram president hlun Hugo Chevez i a chungkhar hna nih an chimmi kha a rak chimh. Hugo Chevez chungkhar hna nih an chimmi cu: “Mipi kong ah lungrethei ding a si lo, zeicahtiah kan pa nih SGO mee relnak seh a cawk cang,” ti a si. Hugo Chevez hi Venezuela ram ah 1999 in a thih tiang (2013) tiang president a tuanmi a si. Dominion mee relnak seh kha aa cawk i mee a fir lengmang ti a si.\nWaldron nihcun, “Mee rel ni (Nov. 3) i mee rel an thawkka hrawngah Biden lei ah mee 330,000 hrawng an rawn. Cu hnu ah voi tampi an rawn rih i a zapi ah 600,000 hrawng an rawn. Trump ca ah cun 3,200 te lawng an rawn. Hihi ni (22) chungah kan hmuhchuahmi a si. Thil dang tampi chekhlai ding a um rih. Keimah le ka team lawng si loin team dang tampi zong nih anmah lungtho tein an hlathlai cuahmah ve. Atu le atu “kan hmuh cang hi” ti in alan an thlir cuahmah,” tiah a chim.\nCucaah Trump legal team lawng si loin computer lei thiamsang tampi zong nih Trump lei ah an dir cang ti a lang. Trump ca ah teinak cu a nai chinchin cang. Zarh hnih/khat ah cun a fiang ko lai. Biden mifirpa tu cu a ke ruh a kiak caah boot he atu cu aa chawk ko. Credit: Rev. Biak Lian Vel\nNuam Nuam Lai Thil Dawr Ah Laithuam In Thitum A Duh Mi Caah Christmas Laksawng Ah (Free) In Hlan Khawh A Si.\nMalaysia Ummi Caah Thawngpang Tha


Meithal kah mi SAZA cu Mizoram Sizung ah special bak in an conghhramh cuahmah\nNihin 15 April 2019 chun suimilam 12pm hrawng ah khan Bilkhawthlir khua chung, Tuitha Veng Thlanmual pawng ah hliam hma he a rak um mi SAZA cu khuami pawl nih an va hmu hi asi.\nThluanmual pawng ah SAZA a rak um ko cu an hmuh tikah an va fuh i an phone camera in hman hna na va thlak, a si nain SAZA cu a rak ngam tuk i a zam lo. Cu tikah a hmutu pawl cu an khuaruah har i a umnak taktak ah an va fuh tik ahcun a Ke ah hliamhma a rak um kha an hmuh.\nCu hnu ah Bilkhawthlir um Forest pawl sin ah thawngthanhnak an tuah colh hi asi. Bilkhawthlir Forest department lei nih Saza hliam hma he an hmuh timi thawngpang cu an theih cang ka in an mah Staff pawl an thlah colh hna i YMA le Forest staff pawl i bawm in an va tlaih.\nCun Saza cu Forest Department lei nih Kolasib lei ah an kal pi colh i an mah Forest Department lei doctor te kut ah an chiah colh hi asi.\nTu ahhin Chhimphei YMA, Forest department le ASEP pawl i bawm in thanhca pakhat an chuah i Zampuimang Lungphun pawng ah Saza hliamtuar mi an hmuhnak kong le a dang pakhat rep in awh mi an hmuhnak kong cu an tarlangh. Rep in an awh mi Saza cu tha tein an zohkhenh colh ko nain a nunnak an chanh manh ti lo ruang ah “Saza rep a tarh tu, Saza rep in a awh tu cungah kan lungfak, kan duh hrimhrim lo” timi cathanh zong an chuah. Cu Saza rep in awh mi an hmuh mi cu Khathla Vety Hospital ah an rak zohkhenh ko nain an chanh manh ti lo. Hliamtuar in an hmuh mi a dang pakhat tu cu a tuhi ttha tein an zohkhenh cuahmah lio a si i a nung dam men lai tiah an ruah.\nPrevious Nungak Dawt Tha Cuai Kawlpa pahnih nih an fir, a thih le nun zong theih a si lo\nNext Lainu Nilen le Kawlnu Academy Phway Phway ( Hawi ruahnak a can lo mi nih rak rel uh)